´ - Dagbog 2010\nNiffer's marsvin > Dagbog 2020 > Dagbog 2010\nSå er der bebser igen. :o) Min røde cresthun Niffer's Yuanna fødte ved 10.30-tiden i formiddags - det blev 2 drenge og 2 piger. 3 endda med crest. Det er Niffer's Unix, der er far til kuldet. :o)\nGodt nytår til alle fra Niffers. Vi ses næste år. :o)\nJeg vågnede ca. kl. 5.30 i morges, da min gyldne hun Cikorie skulle til at føde.... hun gav sig noget og det var ikke så underligt, da hun skulle have en bebs på hele 148 g ud. :o) Der kom 3 bebser i alt... den store bebs der viste sig at være en fin gylden dreng med store gardinører og så 2 flotte gyldne piger på 103 g og 116 g. Fine veltypede bebser med mørke øjne. Det er første kuld efter min crestede han Vikingo.\nIdag har kæledrengene Niffer's Osmann og Niffer's Jesse James fået nyt hjem hos en sød familie fra Låsby.\nStod op til en fin overraskelse idag. Trines kælehun Candy Floss havde født 3 smukke bebser i nattens løb. Det blev til en meget flot lemonargente skimmel hvirvelpige på 111 g, som helt klart bliver her, samt en sød gyldenagouti skimmel hvirveldreng på 117 g og en kær krøllet og meget veltypet rubinargente dreng på hele 132 g. :o)\nHer til aften havde vi besøg af Marianne og Cassandra fra Highlanders Opdræt.\nDe skulle have deres kælehun SilverLining med hjem. Hun har gået hos han ved vores Pinto og er formentlig drægtig nu. :o)\nSamtidig flyttede Niffer's Garfield og Niffer's Marabou også med dem hjem. Marabou har gået sammen med min røde satinhun Netifa og hun er forhåbentlig også drægtig nu. :o)\nIdag har kælepigerne Niffer's Gianna og Niffer's Bolette fået nyt hjem hos en familie fra Ringkøbing. :o)\nSå er der billeder af de sidste nye kuld. Der var ikke sol, men jeg måtte jo udnytte den smule dagslys, der var. Det var heller ikke nemt at fotografere de livlige bebser. :o)\nDa jeg kom hjem fra arbejde, lå der 4 fine og tørre bebser ved vores sorte skimmel Medinas side. De var sør'me alle lilla, så det var jo en stor og dejlig overraskelse. Der er 2 piger og 2 drenge. En lilla tan skimmeldreng på 102 g, en lilla skimmeldreng med blis på 88 g, en lilla tanpige på 118 g og en lilla pige på 106 g. Det er vores lilla fox Zadornin, der er far til kuldet. :o)\nJeg håber på at kunne få taget billeder af bebserne i morgen.\nIdag har min veninde Lene fra Ry været på besøg og hentet kælepigen Niffer's Gucci Girl hjem til sit opdræt. Gucci er født 11. november, men den mindste i kuldet, så hun er først her i weekenden nået op over 300 g. Vi har allerede fået tilbagemelding fra Lene på, at Gucci er adopteret af en af hendes søde voksne hunner. :o).\nVi mangler stadig at få taget billeder af Veronichas, Hotlines og Leonies kuld. Vejret har været så mørkt, men jeg håber da at det lykkedes her en af dagene... de bliver jo ikke nemmere at fotografere, jo større de bliver! Det går godt med dem allesammen og de vokser som de skal. :o)\nIdag har en familie fra Århus været forbi og hente de røde drenge Niffer's Evander og Niffer's Dundee. :o) Børnene glædede sig meget til at få dem hjem.\nIdag har en familie fra Højbjerg været her og hente Niffer's Flaming Sun. Deres marsvin Fenya på 4½ år, som er købt hos os for år tilbage, havde mistet sin burkammerat, så hun trængte til en ny veninde. Vi har efterfølgelnde hørt, at hun blev glad for lille Sunny. :o)\nVi har ventet bebser hos Leonie de sidste par dage og i dag da jeg kom hjem fra arbejde, var Leonie endelig i gang med at slikke nyfødte våde bebser. 4 stk. havde hun fået... 2 sorte drenge, en lilla dreng og en sort skimmeldreng. Nu var jeg ellers lige blevet forvænt med piger.... og så 4 drenge! Tja.... men søde er de.\nIdag da jeg kom hjem fra arbejde, lå der 3 nye fine bebser hos Hotline... det viste sig at være en gylden skimmeldreng på 115 g, en gylden dreng på 106 g og en gylden pige på 99 g. Alle meget veltypede og med mørke øjne. :o)\nIdag har vi været en tur nordpå. Først har vi afleveret 5 dyr hos Camilla med Carismas Opdræt i Svenstrup. De skal videre til Norge på tirsdag, hvor Tine fra Perlas Opdræt henter dem. Tak til Camilla for at huse dem så længe. :o) Vi skulle så have 2 sorte marsvin med retur til Anni Agerskov.\nBagefter gik turen til Øster Hornum, hvor vi skulle besøge Anne Marie med Julles Opdræt og hendes datter Laura. Anne Marie skulle have skimlen Niffer's Whoopie af os. Trine var meget begejstret for at lege med deres nye cocker hvalp Freja. Den var også rigtig kær. :o)\nEfter frokost og eftermiddagsthe tog vi turen hjemad igen. Vi havde så Anni til aftensmad og hun fik hentet sine sorte marsvin. Så det har været en hyggelig søndag i mutternes tegn, men nu er vi også trætte. :o) Heldigvis har det været godt vejr at køre i... jeg havde frygtet, at der kom mere sne, så vi måtte blive hjemme. Men alt gik som det skulle.\nVeronicha har født en flot stor satinskimmelpige på 126 g sikkert lidt over midnat. Jeg var oppe og kigge til hende ved 3-tiden i nat og der lå den fine pige hos hende helt tør. Jeg var godt klar over, at det var lige oppe over, for Veronicha var meget urolig hele aftenen igår, skrabede i underlaget og slæbte rumpen hen over underlaget.\nIgår havde vi besøg af Marianne fra Highlanders Opdræt og hendes datter Cassandra. Marianne fik hendes røde hun Peoria med hjem - hun er drægtig nu - samt kælehunnen Viva fra Line Tind, som jeg har haft gående siden 1. december. Endelig skulle de også have Niffer's Charmaine med hjem, en rigtig fin agoutiskimmelpige. :o) Sidst på måneden skal hun så overtage Niffer's Marabou, en rød crested han . Han går p.t. med vores røde satinpige Niffer's Netifa. :o)\nIdag har skimmelpigen Niffer's Zahlina fået nyt hjem hos Rodbedes Opdræt i Høng. Lene fra Saturns Opdræt har været så sød at sørge for transporten, da hun var i Århus i forbindelse med et møde. Med den anden vej var hunnen Viva la Diva til Marianne, Highlanders Opdræt og Mr. Magic a la Tind, en satin skiffer hvirveldreng. Vi afventer nu, at Marianne kan komme fri af snedriverne ude på landet og hente sine dyr. Hun skal nemlig også have Niffer's Marabou og Niffer's Charmaine med hjem ved samme lejlighed. :o)\nVi har haft besøg idag af Lene med Toftegårdens Marsvin, der skulle komme og se alle vores søde bebser. Hun faldt da også for Kiwis lille skimmelpige Niffer's Gucci Girl, der skal flytte til Ry, når hun bliver stor nok. :o)\nJeg opdagede ved et tilfælde, at der blev foræret et par røde hunner væk i Den Blå Avis... lidt efterforskning af oplysningerne viste mig hurtigt, at det måtte være et par hunner fra mig, så jeg skyndte mig at reflektere på annoncen, da gratis annoncer måske tiltrækker folk, der vil brugere dyrene til foder. :o( Heldigvis var dyrene der stadig og vi fik dem hentet. Det var vist også godt nok, for dyrene stod inde i en åben kælderhals i et hjemmebygget træbur.... med åbning ud mod det fri og det er jo ikke ligefrem sommervejr i disse dage. Børnene havde mistet interessen, sagde familien... ja, det tror da pokker, når de ikke lader dyrene være en del af familien! Man går jo ikke ud og hygger med dyrene i polarklima. Så det var sørme godt, at jeg fik øje på annoncen. Dyrene var heldigvis i god foderstand omend med noget lange kløer. Men marsvin har ingen underuld som kaniner og skal IKKE være ude om vinteren! De kan ikke holde varmen ordentligt, når temperaturen kommer ned under 10-15 grader! :o(\nJeg er blevet kontaktet af en familie fra Silkeborg, der i sommers købte 2 fine skinnyhanner af os. Sønnen i familien har desværre udviklet allergi, så de 2 skinnydrenge skal have et nyt godt hjem. Jeg har lovet at formidle kontakten til evt. interesserede købere. Dyrene kan ses på min salgsside. De er født i maj 2010 og vil egne sig både til kæl, avl og udstilling.\nSå blev der tid til at få taget billeder af Trines børnedyr med deres rosetter og pokaler fra udstillingen i Århus i lørdags.\nIdag har Prinsessen og Yasmina fået nyt hjem hos en dame fra Fyn. :o) Hun havde mistet sit gamle marsvin og nu skulle der så lidt liv i huset igen.\nIdag har vi været til Børnedyrklubbens Specialudstilling i Århus. Dejligt at vi ikke skulle køre så langt! Trine havde 9 børnedyr med og hele 8 af dem fik cert. Hyacint var oppe mod sin søster Hortensia samt 4 andre dyr og her var det Hortensia der fik cert, selvom hun blev 3 ud af 6. Ved sidste udstilling i Fredericia var det Hyacint, der løb af med certet. :o)\nTrines juniordreng Anton (Adi Antar a la Tind) vandt sin klasse med hele 30 i kondition. Han gentog successen fra Fredericia og blev igen BIS Junior 1! Han er også sådan en stor, kompakt og kærlig dreng.\nTrine fik også cert på sin lilla skimmel Shikira, der vandt sin klasse. Det gjorde Pinto også... han fik sit 2. super cert. Mille blev nr. 2 i sin klasse, men fik stadig et super cert - hendes andet. Wanessa fik også sit 2. super cert i Børnedyr. Overraskelsen denne gang var Queen Latifa der vandt sin klasse, fik cert og blev BIS4. Men hun slægter vel bare sin mor Wanessa på. :o) Latifa har fået krop og fylde igen, efter hun har haft kuld på 5 unger.\nAgerskovs Zion vandt også sin klasse og fik cert, så nu er han også Børnedyrs champ! :o) En frodig han stod der i Bedømmelsen. :o) Det var en rigtig hyggelig udstilling.... der var kun børnedyrene samt Langhårsklubben, så det var dejligt overskueligt. Vi var også færdige i god tid. Efter udstillingen var Annette, Sitanes og Ann Britt, Cavy Cats lige forbi og hente 2 røde mutter, Yuma og Chandos, der skal med Ann Britt til Norge sidst på måneden. En norsk opdrætter har reserveret 6 røde mutter hos mig og Ann Britt kan have de 2 med i denne omgang. Tak for hjælpen med transport. :o)\nVi har kigget mange gange til Kiwi de sidste dage - hun har været kæmpestor og vi har ventet bebserne når som helst.\nHer til morgen lå de der endelig! Hele 5 stk. :o) De var næsten tørre, så de er nok født ved 6-tiden. Dygtig muttemor har klaret det hele selv. Vi havde ventet noget trefarvet med hvirvler, men blev lidt overrasket over bebserne, der ellers er rigtig kønne. Der var 2 chokoladeskimler - en sort-gylden skimmel - en chokolade med gyldent og en sort-gylden teddy med lidt hvirvler. Alle har crest. Kønsfordelingen er rigtig god... hele 4 piger. :o)\nJeg var på vej i seng lige før midnat, da jeg opdagede, at min røde skimmel Nerissa var ved at føde. Der lå 2 våde unger hos hende og hun fik 3 bebser mere. Det blev til 3 røde piger - en satin og 2 røde skimmeldrenge. :o) De bliver vejet i morgen... klokken er mange og jeg skal se dyner nu.\nJeg vågnede til solskin idag, så det var lige vejr til at få taget billeder af Xafiras kuld samt vinderdyrene fra Fredericia. Imens jeg gik og tog billeder, fik jeg pludselig øje på unger inde hos min røde cresthun Orlanda... hun fik i alt 3 flotte bebser - en rød crested pige på 100 g, en rød dreng på 70 g og endda en satincrested rød pige på 87 g.\nDet lykkedes at få taget resten af billederne, så hjemmesiden er nu opdateret med de nye kuld, resultater fra Fredericia samt nye billeder af flere af dyrene.\nVi har haft besøg af Marianne (Highlanders) og hendes datter Cassandra her til aften. De skulle se vores nye bebser og hente muttepigerne Niffer's Shiva og Niffer's Viola. Marianne havde også den røde hun Peoria med, der skal på besøg hos vores røde satinskimmel Avanti. :o)\nVed 22-tiden opdagede jeg så, at min røde skimmel Xafira var ved at føde. Hun var ved at slikke en rød unge. Efter yderligere 10 minutter var der født 2 røde bebser mere. Hurtigt og effektivt. Så kom moderkagerne, som Xafira åd, mens ungerne puttede under hende. Jeg fik lidt senere tjekket bebserne og det var 2 drenge og 1 pige. Pigen og den ene dreng er endda satin. Vægte 90, 97 og 97 g. :o). :o)\nVi var til udstilling i Fredericia i weekenden. Jeg havde 9 racedyr med og Trine havde 4 børnedyr samt 2 kæledyr med.\nMine skimler Impala og Felix fik cert begge dage. Impala blev også BIG J2 om lørdagen. Felix fik sit 2. voksencert søndag og er dermed champion.\nPernille Vej fra Rodbedes Opdræt havde Niffer's Felina med. En gylden skimmel, der er søster til min Fabiana. Felina fik sit første cert lørdag. De havde også en rød han, Niffer's Ishmael med, der også fik cert lørdag og var i BIG. Desværre deltog de kun lørdag, for det gik jo ellers så godt. :o)\nNiffer's Talisman, der ejes af Tobias Helgren fik også cert og blev champ i kæledyr lørdag. Han var endvidere i BIS finalen.\nMin satinskimmel Hunter fik også cert begge dage og blev champion. Min røde satin Chianti fik cert og vandt sin klasse lørdag og blev BIG2 og var i BIS-finalen. Dagen efter var det hendes søster, der vandt klassen.\nMin gyldne hun Venezia fik cert søndag. Min junior cresthun Karisma fik cert begge dage og blev BIG J lørdag og var i BIS juniorfinalen. De andre 2 cresthunner Kamille og Valeur fik kun cert søndag, men her blev Valeur så BIG2 og endda BIS5! Min opdrættergruppe blev 3 ud af 8.\nTrines dejlige kælehun Wanessa fik sit 3. supercert i kæledyr lørdag og blev dermed superchamp. Senere vandt hun også BIS1 i kæledyr til Trines store glæde og overraskelse og blev DKK's bedste hun. Trine fik endvidere cert lørdag på sine børnedyr Hyacint og Niffer's Mille. Mille er dermed børnedyrs champion. Søndag fik Trine endnu et supercert på Wanessa, men hun blev ikke kaldt i BIS, selvom hun vandt klassen. Søndag fik Trine også cert på sine børnedyr Anton (Adi Antar a la Tind) og igen på Mille. Trine var ved at falde ned af stolen senere, da det viste sig at Anton blev BIS J1 og Mille BIS 1 i Børnedyr... det havde hun slet ikke regnet med, men glad var hun. :o)\nDet blev også til cert til Niffer's Peoria (ensfarvet rød) ejet af Marianne fra Highlanders Opdræt og Niffer's Indy (ensf. gylden PE) ejet af Maria Andersen. Indy fik cert begge dage og blev endda BIG2 i Ensfarvet om lørdagen. Så det er jo dejligt at se, at det også går godt for de dyr, der er solgt her fra opdrættet. :o)\nTak til kreds 3 for endnu en super udstilling. Det var rigtig hyggeligt.\nDa jeg stod op, lå Klokkeblomst med 4 fine nyfødte våde bebser. Hun havde igen klaret det hele selv og til UG. Hun har født en skiffertan skimmeldreng på 102 g, en hvirvlet skiffertan pige på 105 g, en lilla tan skimmelpige på 89 g samt en skiffer-gylden glat pige på 82 g. Det er Zion, der er far. :o)\nJeg havde travlt med forberedelserne til udstilling, da jeg opdagede ved 19.30-tiden at Tiara nu også var i gang med at føde. Der lå 2 cremeagouti skimler ved hende, som hun slikkede ivrigt. Derefter fødte hun en lidt slap unge, der gispede efter vejret. Det kan nok være at vi fik den op og gnedet samt pustet lidt liv i. Heldigvis friskede den op og Tiara kunne få den igen. En smuk safran argentepige med crest på 83 g. Noget senere fødte Tiara en meget lille dødfødt unge på 44 g samt en mumie. Hun var noget træt efter fødslen, men meget obs på sine små bebser.\nSå fik jeg endelig taget billeder af de sidste 2 kuld, selvom kameraet drillede midt i det hele og løb tør for batteri.\nMøgvejr! Det har været så mørkt i vejret her i weekenden og regn, så jeg har ikke fået taget billeder af Queridas og Fabianas kuld endnu, men alle ungerne trives fint og vokser godt.\nDa jeg stod op her til morgen, lå min skimmelhun Querida med 2 nyfødte store bebser ved sin side. Et tjek viste, at det sørme var 2 piger - en skimmel på 119 g og en gylden på 121 g. Det er Queridas 2. kuld. :o)\nVed 17.30-tiden opdagede jeg, at min anden skimmelhun Fabiana nu også havde født, men der var desværre kun 2 levende bebser i kuldet og hele 3 døde skimler. :o( Fabiana havde været kæmpestor, så måske hun ikke har kunnet nå ordentlig derned eller de er kommet for hurtigt efter hinanden. En var ikke pakket ud, men de andre var ellers fint renset. De overlevende er en gylden skimmeldreng på 92 g og en gylden dreng på 106 g. Ærgerligt at jeg ikke overværede fødslen og kunne hjælpe.\nJeg har idag modtaget besked fra den tyske opdrætter, at dyrene er nået godt frem og at hun er meget tilfreds. Så det er jo dejligt.... det er altid spændende, når man sender sine dyr på en længere rejse. Men jeg har kun gode erfaringer med express service.\nJeg har haft Sus fra Sunquicks Opdræt til frokost efter hun har været til udstilling på Sjælland. Vi var ikke selv med denne gang, da vi lige har været i Dragør d. 25.9. så vi prioriterer Fredericia sidst på måneden. Her i eftermiddag dag har jeg sendt et par mutter med express kørsel til Tyskland - Naima og Tino. De skal til en tysk opdrætter. Dyrene forventes fremme i morgen tidlig. De har fået godt med mad og drikke med til turen.\nIdag har Niffer's Tallulah fået nyt hjem hos en familie fra Hedensted. Hun skal være selskab for familien andet marsvin på 3½ år. :o)\nSå har jeg fået taget billeder af Prinsessens kuld og opdateret salgssiden.\nPrincess fik et fint kuld lige før middag idag... jeg opdagede, at der lå 3 bebser hos hende og lidt efter kom der en fjerde bebs. Det er Prinsessens 3. kuld, så hun er en erfaren og dygtig mor....og hun havde også styr på det hele denne gang. Jeg vejede bebserne, da de var blevet tørre og det viste sig at være en flot rød skimmeldreng på 116 g, en rød dreng på 96 g og 2 røde piger på 84 og 70 g. :o)\nNiffer's Twister er flyttet hjem til en familie fra Silkeborg, hvor han skal være selskab for familiens andet marsvin. :o)\nDer er billeder af Effies nye unger på salgssiden under fødte kuld. :o)\nOg så har jeg været en tur i Skanderborg efter et par hunner. Niffer's Amanda kommer fra mig og hun går sammen med en satinteddypige Tilde. Deres ejere skulle skilles og man må ikke have dyr, hvor de skal flytte hjem, så jeg havde sagt ja til at tage begge pigerne. Tilde er 1 års tid, for hun var en lille unge, da jeg solgte Amanda som selskabsmarsvin.\nDe fik et tiltrængt bad og fik ordnet negle, inden de kom ind i et nyrenset bur, hvor de kastede sig over foder og grønt.\nJeg har også fået tid til at tage billeder af mine vinderdyr fra Dragør sidste weekend. :o) Solen tittede frem her i eftermiddags.\nFørst er der nybagt champion DKCH Niffer's Vikingo, der blev BIG og BIS4:\nSå er der Niffer's Felix, der fik sit 3. juniorcert og blev BIG J og BIS J4:\nNiffer's Felix blev sammen med sin mor DKCH Niffer's Opalia 2. bedste opdrættergruppe ud af 8 stk.\nDKCH Niffer's Opalia fik cert og blev BIG2 og var i BIS-finalen i Dragør:\nNiffer's Karisma fik et juniorcert og blev BIG J2 i Dragør 25.9.10:\nog endelig fik Niffer's Cikorie sit 3. cert og er hermed champion:\nJeg stod op til fine tørre Effie-bebser. Hun har født engang i nattens løb eller ud på morgenen, for ungerne var fine og tørre. Hun har fået en flot lilla foxpige på 116 g og en sød lilla dreng med blis på 96 g.\nDen lille gylden agoutidreng Niffer's Toulouse er flyttet hjem til Trines mormor, da hun har mistet en af sine aby-hanner på 3 år.\nJeg var til generalforsamling i DMK på Fyn og vi var først en tur i Vissenbjerg Terrarie. Trine havde fået ondt i halsen, så efter terrariet foretrak hun at sove bag i bilen. Hun havde dyne og pude med og hun ville slet ikke med ind og have noget at spise. Det viste sig også, at hun havde fået feber i løbet af dagen. :o(\nDen tyske dommer Herbert Jansson har hentet den lilla han fra La Cabaña hos mine forældre, mens vi var til GF og jeg har nu en sort han fra Herbert gående til Gitte. Vi håber på, at vi kan finde transport til Sjælland i forbindelse med udstillingen d. 16.-17. okt. Vi deltager nemlig ikke selv.\nSå fik jeg lige tid til at tage billeder af Flowers og Xanadus bebser. Skal også have taget billeder snarest af vinderdyrene fra Dragør. :o)\nXanadus lille hanunge, der manglede pels på maven lå desværre død idag, men de 2 hununger dier og ser ud til at trives.\nDa vi kom hjem fra Silkeborg, hvor Trine går til ridning, opdagede jeg at der lå små bebser hos Kakaopigen (Xanadu). Jeg havde ikke ventet, at hun skulle føde før efter d. 7. oktober, da jeg d. 29. juli flyttede hende fra min gyldne skimmelhan Irish Coffey ind til fox hannen Zadornin, da hun havde gået i månedsvis uden at blive drægtig. Men Irish har så alligevel nået at gøre hende drægtig lige på falderebet. Xanadu var taget fra hannen, så der er ingen skade sket i den forstand, men det var bare helt uventet.... hun fik en crested agouti skimmelpige på 64 g og 2 små argenteskimler, pige og dreng på 44 og 42 g. Den mindste unge har slet ingen hår på maven, så de må også være født lidt for tidligt, selvom den største unge ser ok ud, hvad angår hår. Men ellers passer hun dem fint og så håber vi bare, at de mindste bebser klarer skærene. Søde er de.\nVi har også hentet hanungerne Osmann og Jesse James hjem fra Silkeborg, da den unge mand der købte dem, havde fortrudt handlen.\nVi har idag haft besøg af Marianne (Highlander) og hendes datter Cassandra. Den lille gyldne satinpige Niffer's Roxanne skulle med Marianne hjem og hun faldt også for en af Flowers nyfødte piger. :o)\nHighlanders Pumpkin Pie - rød pige - flyttede ind ved samme lejlighed. ;o)\nJeg var til udstilling i Dragør sammen med Marianne fra Highlanders opdræt og det gik jo fint. 7 certer på 12 udstillede dyr. Min gyldne hun Niffer's Cikorie fik sit 3. cert og er nu champ og skal hjem i avl. Af mine 4 gyldne crestede fik min juniorhun Niffer's Karisma sit 1. cert og blev BIG J2 og var i BIS J finalen. DKCH Niffer's Kamille fik sit 6. cert. Niffer's Vikingo fik sit 3. cert og er nu champ. Han blev også BIG i Komb.racer og endda BIS4! Min gyldne satinskimmel Niffer's Hunter fik sit 1. cert og blev bedste satin. Mine skimler DKCH Niffer's Opalia og Niffer's Felix blev 2. bedste opdrættergruppe. Opalia fik cert og blev BIG2 i Flerfarvet og var i BIS finalen. Felix fik sit 3. juniorcert, blev BIG i Flerfarvet og endda BIS J4. Så det var jo helt forrygende. Jeg havde satincrestdrengen Niffer's Ratatouille med til Kristina fra Lolland og vi fik Creutzbergs Juliette med hjem til Trine, en skøn skiffer-gylden hvid pige.\nJeg har også en lilla han med hjem fra La Cabaña, som den tyske dommer Herbert Jansson skal hente hos mig i næste uge. Så slipper han for den lange vej til Sjælland.\nDa jeg kom hjem, havde Flower født og lå med 4 nyfødte og våde bebser. Hun havde klaret det fint, selvom hun havde været kæmpestor og førstegangs fødende. Alle bebser er endda piger og 3 er hvirvler. Det er første kuld efter DKbdCH Niffer's Pinto og det tegner jo godt. Alle bebserne har en rigtig god størrelse mellem 106 og 110 g og meget smukke farver. :o) Trine er ellevild og har allerede fundet på navne til bebsepigerne.\nIdag rejser de 2 små muttepiger Niffer's Quimera (gylden satin) og Niffer's Kleopatra (eng. crested gylden) til Sverige, hvor de skal bo hos en sød familie i Stockholm og være selskab for deres gamle røde hun, der lige har mistet sin burveninde. Familien er taget med tog hertil fra Stockholm og vi hentede dem igår på Skanderborg station. De skulle så se muttepigerne hos os og efterfølgende overnatte på Låsby Kro. Svenskerne kom så hjem til os igen i formiddags, hvor de fik overdraget marsvinene og vi kørte dem til toget ved middagstid. De vil så være hjemme i Stockholm igen i aften ved 21.30-tiden. De har snakket om at komme igen næste sommer og tilbringe en ferie i Danmark, da de syntes rigtigt godt om omgivelserne og naturen heromkring. Så det kunne da være hyggeligt. :o)\nJeg vågnede kl. 7.30 og stod op for at se til mutterne... min røde hun Yuma var i fuld gang med at føde. Der lå en fint renset unge ved siden af hende og hun var ved at slikke nr. 2 bebs ren. Der kom yderligere en stor unge - denne gang en skimmel, som Yuma også ordnede til UG. Et efterfølgende tjek viste, at hun havde født 2 røde satiner - pige på 92 g og dreng på 106 g. Skimlen er ikke satin, men ellers en fin stor veltegnet dreng på 109 g. :o)\nVi har igen været en tur i Varde for denne gang at hente Niffer's Hunter, som Kenneth og Dorte har haft med hjem fra Nordisk. Hunter blev BIR i Satin og fik sit 1. svenske cert og var tilmed i BIS-finalen. Hunter er også blevet en rigtig stor og flot dreng,s om vi er glade for at have fået tilbage. :o)\nIdag har de små røde drenge Niffer's Nicky og Niffer's Nemo fået nyt hjem hos en sød familie fra Skanderborg. :o)\nIdag har Trine og jeg været en tur til Varde for at aflevere to gyldne hanunger Niffer's Poseidon og Niffer's Quadroneur. Dorte og Kenneth Hansen har været så søde at tage dem med til Sverige for os og afleverer dem til deres nye svenske ejere i forbindelse med Nordisk. Tak for hjælpen! :o)\nHjem fra Nordisk kommer så Niffer's Hunter, som vi tager i bytte for lille Quadroneur.\nIdag har de små marsvinedrenge Niffer's Jesse James og Niffer's Osmann fået nyt hjem hos en ung mand fra Silkeborg. Vi så foto af deres nye store bur i 2 etager, så de små fyre skal nok få det godt. :o)\nSå er der taget billeder af Udaras kuld idag. Det er fine store bebser og de vokser alle godt. :o) Der er også taget lidt nye billeder af salgs- og standby dyr og under kommende kuld.\nJeg skulle til at gøre de sidste bure rene, da jeg opdagede, at Trines kælehun Udara fik veer. Kl. 13.30 fødte Udara 3 store gyldenagoutibebser uden problemer... et senere tjek viste, at der var kommet en crested agoutidreng på 125 g, en agouti dreng på 100 g og en crested agoutipige på 109 g. Udara klarede alt til UG. Ungerne er fine og livlige... det er det sidste kuld efter min store røde han Kalahari, som vi mistede i sidste måned 5 år gammel. Et hovsakuld må vi sige, eftersom vi regnede Kalahari for steril... han havde gået med mange forskellige røde hunner de sidste par år uden resultat, men Trines cinnamon argente pige kunne han altså ikke stå for. :o)\nEfter vel overstået fødsel kørte vi ud til Marianne med Highlanders Opdræt for at aflevere de 2 muttedrenge Olivander og Pendragon. Vi skulle også se de nye bebser efter Kimaira og Buckie, som er rigtig fine. :o) Så vi havde en rigtig hyggelig eftermiddag.\nIdag har hunungen Niffer's Nellie fået nyt hjem hos en dame i Ry. Nellie skal gå sammen med et hunmarsvin på 1 år. :o) Det er vores dyrlæge, der har henvist damen til os, da hun ønskede selskab til sit marsvin. :o)\nSantana er flyttet til Århus her i eftermiddag. Jeg blev kontaktet af en dame med et marsvin på 5½ år, der havde mistet sin burkammerat. Derfor søgte hun en anden rolig pensionist som selskab til sit marsvin. Hun har derfor fået vores gamle gyldne hun Santana, der er sød og rar og de 2 marsvin kunne uden problemer sættes sammen. Vi fik en stor flot kurv med grønt til mutterne som tak for Santana, så det var da helt overvældende... tak for det Sarah og vi håber, du får glæde af Santana. :o)\nIdag blev der først afhentet 4 dyr, der skulle videre til en opdrætter på Lolland. Niffer's Draco - rød satin, Niffer's Marshall og Niffer's Linnea - ensfarvet røde og Niffer's Orinda - gylden skimmel.\nSenere på eftermiddagen blev Niffer's Brietta afhentet af en familie fra Viborg. De har for år tilbage købt et par hunner af mig og nu var den ene desværre død, så de ville gerne have en veninde til den tilbageværende hun Emma og det blev så Brietta, en sød rød pige.\nJeg vågnede op til, at min gyldne skimmel Fulla var ved at føde. Den første unge var åbenbart kommet med benene først, så den var pakket ud i den forkerte ende og desværre død. Men efterfølgende kom 4 levende unger: 2 gyldne piger på 57 og 61 g, en skimmelpige på 66 g og en lille skimmeldreng på 50 g. Så de var ikke særlig store nogen af bebserne. De virker dog friske nok og er begyndt at die hos Fulla. Kun den mindste har lidt svært ved at følge med rundt, så jeg har givet ham lidt vælling for at kvikke ham op.\n7 marsvin er flyttet til England i forbindelse med udstillingen i Hundslund. De engelske dommere Claire og Hugh Pashley var kørende selv og kunne have dyr med hjem. Så de har taget Niffer's Nicholas, Niffer's Lynesse og Niffer's Delilah med til en anden engelsk opdrætter, der opdrætter røde og Niffer's Amber, Niffer's XL Lumumba, Niffer's Irish Mist og Niffer's Oriental Belle har de selv købt til deres søns gylden opdræt. :o)\nVi har været til dobbeltudstilling i weekenden i Hundslund og det gik jo super godt. Vi havde 14 dyr med.... 10 racedyr, 2 børnedyr og 2 kæledyr. Mille og Lumumba måtte blive hjemme gr. bidmærker bagpå og Cikorie gr. at hun havde haft en blæreinfektion og var blevet tyndhåret ved måsen.\nVi fik 11 certer begge dage... dog ikke på helt de samme dyr. :o) Men Trines skinny Coco vandt sin klasse og fik cert lørdag, hvor han også blev BIG J2 i Ruhår og var i BIS finalen. Søndag fik han ingenting... men havde dog held i agurkespisningen, som han vandt lørdag og blev nr. 2 i søndag. :o)\nJeg fik cert på min gyldne hun Qvintessa begge dage. Lørdag vandt hun sin klasse ud af 3 og var i BIS finalen. Søndag vandt hun ikke klassen, men fik dog sit cert og blev dermed champ. Min anden gyldne hun Ratatosk fik cert søndag. Der blev ingenting til vores gyldne juniorhun Amber denne gang.\nMine gyldne skimler Felix og Lambrusco fik cert begge dage... lørdag blev Felix også BIG J2 og var i BIS junior finalen. Lambrusco var i BIS finalen søndag. Nå ja, Lambrusco blev så Champ lørdag. :o) Ligeledes fik min røde satinskimmel hun Tiramizu cert begge dage og blev champ lørdag. Der blev cert til alle mine gyldne crestede Valeur, Vikingo og Kamille lørdag, hvor Valeur også blev BIG og var i BIS-finalen. Søndag fik kun Vikingo og Kamille cert, hvor Kamille var i BIS finalen.\nTrines dyr klarede sig også godt.... hendes børnedyr Pinto vandt sine klasser og fik cert begge dage. Han blev dermed børnedyrs champ lørdag, så det var i champklassen han stillede søndag. Trines andet børnedyr Kiwi blev nr. 2 i sin klasse og fik Kazoos Favoritroset lørdag... tusind tak for den flotte roset, Rikke... Trine blev meget glad for den! :o) Søndag vandt Kiwi sin klasse og fik sit 3. cert og hele 99 point i bedømmelsen. Kiwi er dermed børnedyrs champ også. :o)\nTrines kæledyr Candy Floss vandt sine klasser begge dage og fik sit henholdsvis 2. og 3. cert og er nu både børne- og kæledyrschamp. :o) Candy var også i BIS finalen begge dage.\nTrines andet kæledyr Wanessa stillede i champklasse begge dage.... fik sine certer og blev BIS2 lørdag og sør'me BIS1 søndag, så det var helt utroligt! Konkurrencen er megahård i kæledyr, så jeg synes, at det er flot af vores ældre kælepige på 3½ år, at hun kunne vinde BIS'en. :o) Så det var en glad Trine, der kunne hente sine rosetter og sølvlysestage. :o)\nDer blev også cert til flere andre dyr fra vores opdræt. Niffer's Amigo, der ejes af Marianne Highlander fik cert søndag og blev dermed champ. Cassandras børnedyr Niffer's Jambalaya fik også sit 1. cert i børnedyr. :o)\nNiffer's Uni-Mix, der nu ejes af Hegnsholts Opdræt fik også cert begge dage og er dermed kæledyrs-champ. Ligeledes fik Niffer's Talisman ejet af Tobias Helgren cert begge dage og var i BIS-finalen i kæledyr. Så det var jo dejligt at se.\nDet var en fin udstilling... vi fik buffet lørdag aften og hyggede os med de andre udstillere. Vi var tidligt færdig søndag, så vi kom hjem i ordentlig tid. Dejligt for både folk og fæ. :o) Tak for en god udstilling til Kreds 4.\nMed os hjem havde vi lille Anton eller Adi Antar a la Tind, som han rigtigt hedder. En sød lille lilla-hvid-safran kælehanunge født 16. juli i år. Han skal bidrage med nyt blod til Trines kæledyr. :o) Tak for den søde dreng, Line og til Malene fra Kjelins Opdræt for at tage ham med til Hundslund. :o)\nJeg må se at få taget lidt billeder en af dagene, når det holder op med at regne.\nJeg vågnede i morges ved halv-fem tiden, da jeg hørte fødelyde fra Wind Chime. Har også gået og ventet på bebser de sidste dage, da hun var helt åben og bebserne sparkede livligt i maven. En stor unge var allerede født og renset og Wind Chime var i gang med at presse nr. 2 ud. Det var endnu en basse, men det gik fint og snart lå der 2 flotte bebser ved siden af Wind Chime... en satincrested dreng på 130 g og en satinpige på 125 g. Det er hendes første kuld og Lysander er far. :o)\nMin gamle røde han Kalahari på 5 år er død her i weekenden.... han har også skrantet lidt her på det sidste. Jeg troede allerede, at vi skulle have sagt farvel til ham sidste år, hvor han fik en hjerneblødning, men han kom sig igen. Han var meget skæv i starten, men rettede han sig langsom helt op i løbet af nogle måneder. Men han lavede ikke unger efter hjerneblødningen og jeg prøvede at sætte ham sammen med mange forskellige hunner uden held. Så til sidst regnede jeg ham for steril og han fik lov at gå og hygge sig sammen med nogle gamle pensionister... han var nemlig ikke glad for at gå alene. Han var stille og fredelig og jeg så ham aldrig brumme af hunnerne.\nPå et tidspunkt gik Kalahari sammen med en gylden hun The 1 fra Sus... hun havde aborteret og var trist, så de gik og hyggede sig sammen. Sus fik The 1 tilbage sidst i maj og så viste det sig sør'me, at hun var drægtig og fødte for 1 måned siden.\nDet kan nok være, at jeg fik Kalahari flyttet fra pensionisterne og Udara, som han da gik sammen med. Pensionisterne er heldigvis ikke drægtige, men jeg tror, at Udara er... hendes vægt stiger støt og hendes mave mærkes fast og rund. Det må være de røde øjne, han ikke kunne stå for... alle de fine røde hunner skete der ikke noget med. Den sidste måned har han gået sammen med nogen yngre røde hunner i det håb, at han kunne lave et kuld til, men jeg tror det nu ikke. Kalahari var en flot mørk rød han.... den første af mine røde hanner, der blev champion og han blev far til mange gode unger. P.t. har jeg endda oldebørn og tip-oldebørn gående efter ham.\nJeg har gået og ventet på, at Trines agoutiskimmel Tiara skulle føde... hun var stor og helt åben, så det var bare et spørgsmål om tid. Da vækkeuret ringede her til morgen, var der uro i buret og Tiara drønede rundt med et par bagben stikkende ud af måsen. :o( Jeg havde ellers været oppe og kigge en time forinden, hvor hun bare lå og hvilede. Jeg fik hjulpet ungen ud og den var meget svag, men jeg fik langsomt gang i den.... det var desværre forgæves, da den senere fik nogle ligesom epileptiske anfald og den klarede det ikke.. ellers en smuk rubinargente skimmel. Mens jeg masserede unge nr. 1, fødte Tiara 4 unger mere... hun var så dygtig til at trække dem ud og rense, men der var desværre ikke liv i dem. De er sikkert gået til, mens nr. 1 unge sad og spærrede.... sikke et spild! Så smukke unger.... 2 rubinargenter og 2 lemonagoutiskimler med foxaftegninger. Så ærgerligt og hvor bliver Trine ked af det, når hun kommer hjem fra den sidste uges ferie. :o( Hvis jeg da bare havde overværet fødslen lidt før, så havde jeg måske kunne redde alle ungerne. ØV... men det kunne jo lige så godt være sket, mens jeg var på job.\nTiara er heldigvis helt frisk, men hvor er det synd for hende. Vi må bare prøve en gang til og håbe på bedre held næste gang. Tiara får lige en lille pause, inden hun bliver sat til Zadornin igen.\nDa jeg stod op i morges, lå min gyldne cresthun Evalina med 3 store fine tørre bebser. Jeg havde ellers været oppe og kigge ved 5-tiden, da jeg blev vækket af en flue, men der var Evalina stadig tyk. Så ungerne må være kommet ved 5.30-6-tiden. Evalina vogtede meget på ungerne, men jeg fik lokket hende væk ved hjælp af lidt græs, så jeg kunne kigge nærmere på ungerne og få dem vejet. Det blev en satincrested PE hun på 102 g, en ensfarvet PE han på 117 g og en eng. crested DE han på 110 g. Begge hannerne er kuglerunde i hovedet... desværre har den crestede hanunge en stor hvirvel hen ad ryggen. Ellers supernuttet. ;o)\nDa jeg kom hjem fra arbejde om eftermiddagen, sad Modella nu også med nye bebser. De var tørre og løb omkring, så er kommet flere timer forinden. Det blev en gylden satinhun på 105 g, en ditto satinhan på hele 128 g og en ensfarvet han på 119 g. Flotte store unger, der ligner farmand Vulcano. Ingen har desværre crest som Modella. Ville godt have haft nogen med hendes flotte dybe crest, men de har i al fald Vulcanos store fine ører. :o)\nHer til aften fandt jeg vores gamle hun Llyn Dinas Miriel død. Hun har ellers været frisk til det sidste og var stadig en stor og fin hun på 1200 g, men hun var åbenbart mæt af dage nu, selvom man íkke kunne se på hende, at hun var hele 5½ år. Vi har stadig et par gamle Llyn Dinas tøser gående.... Bride og Santana, der også begge er over 5 år gamle.\nIdag har vi haft hyggeligt besøg af Anne Marie med Julles Opdræt og hendes datter Laura. :o) Anne Marie havde Trines kælehan Zion med, som hun havde lånt til sin trefarvede hun Mollie Sue. Mollie er drægtig nu, så det bliver meget spændende. :o) Trine har savnet Zion meget og er glad for at få ham hjem igen. :o)\nAnne Marie havde også hentet en sort skimmelhun Møllersmindes Sia hos Møllersmindes Opdræt, som Trine har fået lov til at låne til et kuld eller to. Sia er kuldsøster til Trines Abigail, som vi jo mistede for et par uger siden og Lene var så sød at tilbyde Trine at hun kunne låne Sia, der selv har haft født et par sunde kuld. Lene avler jo ikke mere og havde ikke selv noget at bruge Sia til. Så nu skal Sia lige gå og slappe af et par måneder, inden hun bliver sat til han.\nAnne Marie var også så sød at tage Sweets og hendes unge Niffer's Isabella med tilbage. De bliver så hentet i morgen af Sus med Sunquicks Opdræt. :o) Sweets fik jo et skønt kuld her og jeg har selv beholdt skimmelhunnen Niffer's Impala. Den sidste unge i kuldet skal flytte til England sidst i august.\nHanungen Niffer's James Bond har fået nyt hjem hos en familie fra Vejen idag. Han skal være selskab for familiens hanmarsvin på 3 år. :o)\nSå er der billeder af Kittys kuld og jeg har også taget nye billeder af mange af ungdyrene. :o)\nJeg stod op til Kittys nyfødte kuld. Bebserne var stadig helt våde, men ellers var der ryddet op og moderkagerne spist. De er nok kommet ved 8-tiden. Jeg tjekkede køn m.v. og der var sør'me 3 piger og 2 drenge. 2 bebser er satin og 2 skimler... Den sidste unge er den største i kuldet - en fin gylden hun. Vægte fra 75 g til 107 g. Så det er jo en pæn størrelse, når man tænker på at der er hele 5 unger i kuldet. Kitty er en meget opmærksom og ivrig mor. Det er i øvrigt hendes første kuld. :o)\nIdag har skinnydrengene Niffer's Elroy og Niffer's Champ fået nyt hjem hos en ung mand fra Silkeborg, der har haft marsvin som barn og endda været medlem af DMK og udstillet. Det er slet ikke utænkeligt, at han vil melde sig ind igen og udstille skinnydrengene. :o)\nSå er der billeder af Naimas kuld. :o) Ungerne kommer til salg og kan allerede nu spørges på.\nIdag har Niffer's Joanna fået nyt hjem hos en familie fra Århus, der tidligere har købt et par hunner af os. Niffer's Mercuria er også flyttet med dem hjem som selskabshun. :o)\nVores 2 feriemutter er blevet afhentet her til aften efter 2 ugers ferie. :o)\nIdag har kæledrengene Niffer's Jack Sparrow og Niffer's Jolly Jumper fået nyt hjem hos Althea fra Århus. Hun har tidligere købt en skimmelhan Yatzy af os, så vi ved, at de små nok skal få det fantastisk hos hende. :o)\nVi var ved at hente et nyt hold mutter ud på græs, da jeg opdagede, at Naima var ved at føde. Snart kom den første unge og der fulgte snart 3 mere. Naima fødte hurtigt og ordnede ungerne med stor sikkerhed. Et senere tjek viste, at hun havde fået en rød pige på 87 g, en rød dreng på 77 g, en rød skimmel dreng på 91 g og en satinskimmeldreng med en lille blis på 84 g.\nEfter fødslen var overstået kom der så flere mutter ud på græs. Det nød de meget... vejret var fint og græsset blev slået tæt af de små muttetænder. :o)\nVi benyttede lejligheden til at komme vores skrappe skinnyhun Miamus ud på græs sammen med nogle af vores pensionisthunner i det håb, at de kunne komme til at gå sammen. Det viste sig at fungere rigtig udemærket... det var lidt ballade i starten, men hurtigt fik trangen til at æde græs overtaget og da de kom ind igen, var de blevet venner. :o) Mine pensionister har jo været på græs mange gange før, så de havde slet ikke tid til at tage sig af en lille sur skinny. De vendte bare rumpen til hende og åd videre. He he\nNiffer's Uno Bello og Niffer's Ezmeralda har idag fået nyt hjem hos Kristina fra Lolland. :o)\nVi har desværre mistet Abigail idag. Hun virkede ellers ok efter fødslen. Hun spiste fint og jeg havde tjekket, at der ikke var flere unger i hende. Hun havde endvidere fået baytril for at forebygge en evt. infektion. Men idag blev hun pludselig sløj, ville ikke spise og døde om eftermiddagen. :o(\nJeg opdagede her i eftermiddags, at Trines kælehun Abigail igen havde smidt sit kuld en uges tid før forventet fødsel. Det er 2. gang, at hun gør det.. og der lå 3 smukke små unger... pænt rensede men desværre ikke levedygtige. Det er bare rigtig øv og nu bliver Abigail så pensioneret... hun kan åbenbart ikke få et levedygtigt kuld. Vi tør ikke prøve igen. :o(\nVi har været til DM i denne weekend i Søborg og det gik over al forventning. Vi havde 16 dyr med, men min juniorskimmel X-Large måtte desværre sidde over i karantænerummet, da han havde en lille byld, jeg åbenbart havde misset. Så det blev til at vi udstillede 9 racedyr og Trines 6 børne/- kæledyr.\nAlle racedyrene fik cert! Trines sorte crested tanhun Daylights Emma var den første med cert og hun kom endvidere i BIS juniorfinalen i Sjælden Variant. Flot klaret, selvom hun ikke blev placeret.\nJeg havde først mine satinskimler oppe - Nefertari og Tiramizu (junior). Dernæst mine engelsk crestede hunner Kamille og Valeur (junior). De var så alle i BIG i Komb.racer - henholdsvis i junior og senior. Det var Tiramizus 2. juniorcert og Nefertari er champ i forvejen.\nValeur blev BIG junior og Kamille BIG (senior), så det var jo flot. Dommeren var meget begejstret for Kamille og kaldte hende for "a classy sow". :o) Kamille er så champion, når papirarbejdet er i orden. :o)\nSå kom turen til mine skimler Fabiana og Lambrusco. Fabiana blev BIG2 i Flerfarvet efter en flot orangeagouti. Det var hendes 3. cert, så hun er også champ nu. Lambrusco fik sit 2. cert.\nJeg havde også 2 ensfarvede gyldne hunner med, Qvintessa og Cikorie. De kom først op søndag. Ellers var alle mine andre dyr oppe lørdag. Qvintessa fik sit 1. cert og Cikorie sit 2. cert.\nTrine havde tilmeldt 4 børnedyr (Shikira, Medina, Pinto og Kiwi) samt 2 kæledyr (Candy Floss og Wanessa) til den ordinære udstilling og de skulle så alle op igen til Børnedyrsklubbens Specialudstilling om søndagen.\nTrine fik cert på Pinto og Kiwi lørdag og de var begge oppe i Børne-BIS. Resultatet fik vi først søndag, men der blev Kiwi så BIS4. :o)\nTrine fik også cert på både Candy Floss og Wanessa lørdag i kæledyr. Wanessa var oppe i Kæledyrs-BIS søndag og hun blev sør'me BIS2! Det var rigtig flot, for der var hård konkurrence og mange sublime dyr.\nSøndag fik Trine cert på sin juniorhun Shikira samt igen på Pinto, Candy Floss og Wanessa. Wanessa var oppe i Børne-BIS på Specialudstillingen, men her var hun desværre faldet helt sammen gr. varmen, så hun blev ikke placeret til slut, selvom hun havde klaret sig så godt og vundet champ-klassen over nogle suveræne hunner. Men sådan kan det gå... hun har gjort det godt og er jo over 3 år. Varmen var streng ved dyrene, så man kan ikke forlange mere. Vi var ude og køle hende under vandhanen og det kunne hun lide. Nogen havde også købt et soppebassin i Netto og her fik nogle af marsvinene lov til at soppe i et par centimeters vand og det nød de helt klart. Det var dejligt at få svalet de varme fødder og små mavser. :o)\nTrines dejlige hvirvelhan Pinto blev endvidere kåret som "Smukkeste Mut" ved Specialudstillingen. Lene fra Saturns Opdræt havde gjort et flot stykke arbejde for at få Specialudstillingen i stand. Tak for indsatsen! :o)\nJeg havde min cresthun Valeur med i BIS junior og hun blev sør'me BIS Junior 3 og Kamille blev BIS7 i den store BIS. Så det var helt vildt... vi kom hjem med hele 3 pokaler og et hav af rosetter samt 17 certer. :o)\nDer var hyggelig middag lørdag aften med underholdning. Vi overnattede i gymnastiksalen. (pyha, varmt!) og kørte hjem søndag ved 17.30-tiden med flere stop undervejs for at køle dyrene i transportkasserne. Vi var hjemme ved 21-tiden. Trine havde Wanessa og Candy Floss på skødet, da de led noget i varmen. Så de hyggede sig på et håndklæde og fik græs og vand i et låg undervejs. Vi var glade, da vi endelig nåede Låsby efter en lang tur på 300 km. Kreds 1 har gjort et fint stykke arbejde med at arrangere DM... tak for en god udstilling.\nVi har fået Niffer's Armani og Niffer's Uno Superior på sommerferie. Det er sjovt at se dem igen... de er nogen flotte store drenge! :o)\nJeg sendte igår nogle marsvin afsted med express levering til Tyskland og har idag fået besked fra opdrætteren, at de er nået frem i god behold og at hun er meget tilfreds... endda overvejer en lille ferie i Danmark næste år, hvor hun vil komme forbi og købe nogle flere dyr, så det er jo dejligt. :o)\nJeg gik hele aftenen igår og ventede fødsel hos Trines lilla hun Effie. Effie havde lavet rede, bed sig i bagbenene og var lidt urolig. Så jeg kom først i seng ved 2-tiden, men der var stadig ikke sket noget. Jeg var oppe og kigge igen ved 4-tiden og der lå Effie også bare og hvilede. Så kiggede jeg igen ind ved 5.30-tiden og nu lå der en unge hos Effie, som hun slikkede lidt på. Jeg synes dog ikke, at den bevægede sig, så jeg mærkede efter og så var den desværre død. Den var ellers fint renset. Surt show! Det var en kæmpe stor lilla fox hun på 165 g, så den har nok været for længe undervejs i fødslen. Effie har det heldigvis godt, men virkede naturligvis lidt trist. Jeg fik den idé at sætte lille Chianti, som vi fik igår ind til Effie. Først blev den lille gnedet lidt i de brugte spåner og så kan det nok være, at Effie blev ivrig. Ungen blev slikket og nusset og der gik ikke lang tid, så lå Chianti under Effie og diede.\nVi sætter nok Effie sammen med Zadornin igen om et par uger og håber på, at der kommer lidt flere unger i det næste kuld. Jeg kan ikke lide, når der kun er en enkelt unge og den bliver så stor, at den er for længe om at komme ud. Effie fødte på dag 73.\nVi har haft hyggeligt besøg af min veninde Marianne fra Highlanders Opdræt og hendes datter Cassandra. Highlanders Charming Chianti, en dejlig lille rød satinpige på ca. 5 uger efter Niffer's Peoria og Niffer's Amigo flyttede ind hos os ved samme lejlighed og Niffer's Happy Heart flyttede så med Marianne hjem. :o)\nNiffer's Oskar er kommet på damebesøg hjemme hos min veninde Anja i Ålborg. Det skulle gerne resultere i nogle fine røde bebser hos Niffer's Tamika om en 10 ugers tid. :o)\nJeg har forresten fået besked fra den engelske opdrætter, at hun nu har mødtes med Jens Lindgren og hentet marsvinene fra mig, så det er jo dejligt. Hun er meget begejstret og skal have dyr igen til august. Det er altid rart at vide, at dyrene er kommet frem i god behold. :o)\nJeg hentede Trine fra ridelejr sidst på eftermiddagen... hun havde haft det sjovt og var møgbeskidt! :o)\nDa hun havde fået et bad, pakkede jeg de 5 røde hanner, der skulle afsted til Rusland. De skulle afleveres til nogle russere, der var taget til Danmark i forbindelse med Verdenshundeudstillingen i Herning. Russerne var indlogeret på et hotel i Brande, så vi var i Brande ved 19-tiden og fik afleveret vores dyr. Vi har også truffet russerne sidste år i forbindelse med en hundeudstilling og solgt dyr til dem. De kører tilbage til Rusland igen i morgen, men er jo et par dage undervejs, så de har fået forråd med til vores muttedrenge.\nIdag har jeg haft hyggeligt besøg af Althea fra Århus, der skulle kigge på et par af Queen Latifas drenge, som hun har reserveret. Ungerne er ikke store nok endnu til at komme hjemmefra, men det er jo sjovt nok at se dem som små bebser.\nTrine er på ridelejr i denne weekend.\nHer til morgen fik min røde satinhun Rioya veer og fødte snart 3 dejlige røde bebser. En rød dreng og 2 crestede bebser... dreng og pige. Fødslen gik nemt og hurtigt og så gik Rioya i gang med moderkagerne.\nHer til aften skulle jeg mødes i Vejle med den svenske dommer Jens Lindgren med Malaxis Opdræt og overdrage 6 røde marsvin, der skal videre til en engelsk opdrætter. Det var så heldigt, at Jens og hans kammerat Darren kører over Danmark på vej til England og kan have dyrene med. :o)\nIdag flytter den gyldne unghun Niffer's Venus til Sverige hos Sofie Boyström, der tidligere har købt dyr fra os. :o)\nHer i eftermiddags gik min dejlige røde hun Camélia så i fødsel. Der kom først 4 unger og så gik hun i gang med at æde moderkager... jeg fik øje på en særlig stor moderkage bag hende og så viste det sig sør'me at være en unge, der stadig sad halvt ud af hende. Jeg fik hjulpet den helt ud, da Camélia kun interesserede sig for sine moderkager. Ungen var lidt slap, så jeg fik tørret og masseret grundigt. Så friskede den heldigvis også op og kunne komme ind til Camélia igen. Jeg fik kigget lidt mere på ungerne og så viste det sig at være hele 5 piger!!! :o) Jeg havde håbet på et par piger i dette kuld, da Camélia i sine 2 foregående kuld kun har fået drenge og så får hun sør'me et helt pigekuld. Det er jo skønt! Tre af pigerne har endda crest. Far til ungerne er Niffer's Yochanan, der nu er flyttet over til en engelsk opdrætter.\nDet går også fint med Venezias små unger. De tager heldigvis på nu og Venezia er også kommet sig helt over sin blærebetændelse.\nIdag har jeg haft besøg af Anne Marie fra Julles Opdræt, der skulle hente foder og låne Agerskovs Zion til sin hun Miss Mollie Sue. Anne Marie fik Niffer's Francis med hjem. Han skal op til Sus fra Sunquicks Opdræt og bo og bliver hentet af Sus i morgen.\nIdag har jeg fået 2 røde hanner hjem igen fra en familie i Risskov. De kunne desværre ikke have dem længere, så jeg fik dem tilbage med bur og det hele. Det er Niffer's Unix og Niffer's Utah - helbrødre til en af mine bedste røde hunner DKCH Niffer's Undine, som jeg desværre mistede til drægtighedssyge sidste år og ikke har beholdt unger efter, så jeg regner med at beholde en af hannerne til avl. Nu skal de lige falde lidt til ro og have lov til at spise sig til lidt bedre huld. Så vil jeg lige kigge dem an, men de ser da ellers lovende ud.\nVi var ved at rense bure, da jeg pludselig opdager en unge i huset hos min gyldne hun Venezia i hendes lige nyrensede bur. Venezia skulle først tages fra han idag, da der var 4 dage til forventet fødsel, så det kan nok være, at jeg fik Venezia flyttet over i et andet bur. Der kom 2 unger mere... meget små allesammen, men heldigvis friske. Det blev til 2 stk. eng. crestede DE gyldne hununger på 81 og 63 g og 1 gylden DE dreng på 56 g.\nDe er meget veltypede ligesom deres mor. Venezia har haft døjet lidt med blærebetændelse, så det er nok derfor, at hun har født før tiden.\nJeg vågnede ved 5-tiden ved lidt babypiv og Trines kæledyrshun Queen Latifa var i fuld gang med at føde. Der lå allerede 3 bebser hos hende og der kom 2 mere. Hun klarede det hele selv til UG. Bebserne var allerede meget livlige og kravlede rundt. De ligner hende i farven.... 2 er sort-røde og hvirvlede som deres far - 1 pige og 1 dreng. De andre 3 drenge er sorte og røde. En har crest... en mest rød med lidt sort i hovedet og et sort bælte. Meget søde... men havde nu forventet nogle flere piger. Og måske nogle andre farver.... der ligger jo noget chokolade bag Queen Latifa. Det vigtigste er dog, at fødslen gik godt samt mor og bebser trives.:o)\nVi har sør'me fået hund idag. :o) Trine har fået en sød lille pomeranier tæve på 5 år forærende. Hun hedder Soffi's Icecream. Hun har fået et par kuld hos opdrætteren og skulle nu ud i et godt hjem og vi var så heldige at få hende tilbudt. Trine er stjernelykkelig!\nVågnede op til et superskønt kuld her til morgen. Havde ellers kigget en halv time forinden og da var der ingen fødsel i gang. Men hørte pludselig babylyde ved 7-tiden og så lå der en skimmelbaby hos Sweets og hun var ved at slikke endnu en unge. Der kom en tredje unge også.... et forsigtigt tjek viste, at Sweets sør'me havde fået 3 piger. Skønt! :o) En dejlig veltypet skimmelpige på 89 g, som naturligvis bliver og 2 fine gyldne satiner på 89 og 94 g. Den ene skal flytte op til Susanne Sunquick, når hun er stor nok - babyen altså - og den anden er på standby og ellers reserveret til England. :o)\nHer til aften var vi ude og besøge min veninde Marianne fra Highlanders Opdræt. Jeg havde DKCH Niffer's Kimaira med til hende. Det er meningen, at Kimaira skal have sit 4. og sidste kuld med DKCH Niffer's Buckingham, der jo bor hos Marianne nu. :o)\nIdag har Niffer's Qvintino og Niffer's Ziggy fået nyt hjem hos et par fra Ålborg. De skal nok få det dejligt i deres nye store bur. :o)\nNiffer's Bolero har fået nyt hjem idag hos en familie fra Haderslev. Han skal være selskab for deres andet lille marsvin på 2 mdr. :o)\nIdag har Niffer's Uncaz og Niffer's Bayardo fået nyt hjem hos Anette og Thomas fra Gedved. De har været ude og besøge os, da Bayardo næsten lige var født, så ventetiden har været lang. :o)\nIdag har Niffer's Zhivago fået nyt hjem hos Lilly fra Fyn. Hendes marsvin Tom havde mistet sin gamle burkammerat og skulle have nyt selskab.\nIdag har vi haft hyggeligt besøg af Sus fra Sunquicks Opdræt. Hun har fået de fleste af sine gyldne tilbage idag.... og så har jeg foræret hende DKCH Niffer's Hermione, da jeg har beholdt 2 unger efter hende og også har søsteren Hotline gående. I alt flyttede 8 dyr til Pandrup idag og der følger et par hunner mere efter, når de har fået et kuld her. Jeg har så efterfølgende flyttet lidt rundt på dyrene og har kunnet sætte 3 tremmebure ud i skuret. :o)\nI aften har Niffer's Althea og Niffer's Elise fået nyt hjem hos en familie fra Århus. De skal nok få det godt.\nJeg har også fået taget billeder af Milles kuld. Det går fint med de kære små. Mille tager sig fint af dem og de dier ivrigt.\nSå kom Milles med længsel ventede kuld endelig! De blev lige så smukke, som vi havde håbet og alle er sør'me for en gangs skyld piger! 3 flotte lilla tøser alle med tan-aftegninger og så har de 2 af dem hvirvler og den tredje crest. Mille sad ellers lang tid med veer, så jeg var ved at blive lidt nervøs. Men den første unge blev så født med bagdelen først ved 19.30-tiden og så plumpede de andre ud lige efter. Jeg hjalp med at ordne og tørre ungerne, da Mille også var meget træt efter den langvarige fødsel. Men efter et hvil var Mille godt i gang med at passe og nusse bebserne. :o)\nDet går helt fint med Elina idag. Hun er frisk, spiser og passer sine bebser. Pyha, det var også lidt af en forskrækkelse, jeg fik igår! Godt at hun ikke nåede at blive dårlig med den døde unge inde i maven.\nJeg var faldet i søvn med lyset tændt og vågnede ved 4-tiden. Skulle da lige op og slukke ved dyrene også og så, at min røde hun Elina havde født et par bebser. Der var tilsyneladende en mere på vej, men Elina brød sig vist ikke om forstyrrelsen, så jeg slukkede lyset og gik i seng igen. Elina har født flere gange før, så jeg var tryg ved, at hun kunne klare det selv. Jeg stillede uret for at gå op og kigge igen ved 7-tiden.\nDa lå der stadig kun 2 bebser ved Elina og hun havde ind imellem små-veer. Det var jo ikke så godt, så jeg tog Elina ud og mærkede på hende. Der var klart en unge mere i hende.... helt ubevægelig i den ene side. Hun fik lidt kalk og druesukker, men ungen havde åbenbart ikke tænkt sig at komme ud. Så jeg prøvede at ringe til mine dyrlæger. Den ene kunne desværre ikke hjælpe. Han var i Tyskland og den anden svarede ikke... dyrlægevagten henviste til en klinik i Randers... klinikken i Silkeborg henviste til en klinik i Viborg. Så prøvede jeg Århus og der var heldigvis vagtdyrlæge i Viby, så jeg kørte straks afsted med Elina. Hun fik ekstra kalk og oxytocin - vefremkaldende medicin. Dyrlægen mærkede først i hende og ungen lå desværre med bagdelen først. Benene var bøjet op under, så dem fik han lirket frem. Så var det bare hjem og vente.\nElina fik allerede gode veer på vejen hjem. 20 minutter efter var vi hjemme og Elina kom ind i buret igen. Hun fik ungerne ind fra Opalia, der havde passet dem imens. Masser af veer... tiden gik, men ingen unge. Da der var gået et par timer, kontaktede jeg dyrlægen igen og begav mig atter afsted... man kunne mærke ungen i fødselsvejen nu, men den viste sig desværre at have været død nogle dage. Bagbenene røg af, da der blev rykket i dem., så det var bare SÅ klamt! Dyrlægen fik dog forsigtigt lirket hele resten af ungen ud, idet han havde kommet ekstra væske ind i fødselsvejen med en tynd slange.\nElina, der har klaret det flot hele tiden, fik smertestillende medicin, baytril og saltvand under huden. Nu skulle hun bare hjem og slappe af og så ville den sidste moderkage forhåbentlig komme af sig selv inden så længe. Så kom jeg af med en pæn regning! Av min arm... weekendtillæg, men det er der bare ikke noget at gøre ved. Dyrlægen sagde, at da ungen åbenbart havde været død i nogle dage, var den begyndt at gå i opløsning og var derfor svulmet lidt op. Den var aldrig kommet ud af sig selv! Nu håber jeg bare, at Elina klarer skærene. Hun var selvfølgelig meget træt nu, men nussede alligevel lidt om ungerne, der gerne ville die. Jeg kiggede mange gange til hende i håb om, at der nu var kommet en moderkage, men først ud på aftenen lå der en sort dims i buret... det var sør'me moderkagen. Den så rigtig kedelig ud, men ud var den i al fald kommet. Så langt, så godt! Elina spiser lidt heldigvis.\nIdag var der udstilling i Sig, så der har været travlt de sidste dage med forberedelser. Jeg havde Anne Marie fra Julles Opdræt med i bilen. Mine racedyr var oppe ved den svenske dommer Emma Harderup. Der var cert til min gyldne hun Cikorie, der også var i BIG. Min gyldne juniorhun Qvintessa blev 2 ud af 3. I Flerfarvet fik alle mine skimler Lambrusco, Fabiana og Querida cert. Lambrusco blev endvidere BIG junior og var i BIS junior-finalen. Querida er champ, når papirarbejdet er i orden.\nI komb.racer fik min crestede hun Kamille cert og blev BIG og senere endda BIS4. Flot klaret af en ung hun på lige over 5 mdr. :o) Min anden cresthun fik en god udtalelse, men desværre intet cert. Dommeren var ikke helt glad for farven. Min røde satinskimmel fik sit første cert... hun er kun lige 3 mdr. og blev endvidere BIG junior og var i BIS junior finalen.\nI kæledyr fik vores Tiara en 2. plads ud af 4 men desværre intet cert. Trines kælehun Wanessa fik sit 2. cert i kæledyr. Anne Marie var så flink at gå op med hende, mens jeg stod med mine racedyr.\nRikke fra Le Blanc udstillede en gylden han fra mig, Niffer's Kazim og han fik også cert. :o)\nNiffer's Shikana flytter hjem til Anni Agerskov og så har vi fået Agerskovs Udara med hjem, en cinnamon argente pige.\nDet var en hyggelig udstilling og vi var færdige i rigtig god tid. :o)\nIdag har Niffer's Zingo fået nyt hjem hos en familie i Nr. Vissing. Deres ene marsvin var desværre lige død og det andet har nu fået lille Zingo til selskab.\nSammenføringen er gået fint. :o)\nSå fik jeg da endelig taget billeder af Naimas og Miamus' kuld efter jeg var kommet hjem fra arbejde. Det har været elendigt vejr i weekenden og idag kom der så endelig en solstråle frem.\nMin dejlige skimmelhun Opalia fødte så sit første kuld her til aften... det blev en gylden dreng på 121 g og en gylden skimmeldreng på 117 g. Fine og livlige unger begge med mørke øjne. :o)\nTrine og jeg var ved at rense bure, da Trine opdagede at hendes skinny Miamus fik veer. Miamus kunne dårligt nå om og få fat i den første unge, da hun efterhånden var blevet kæmpestor. Hun vejede 1404 g igår og har næsten fordoblet sin vægt, siden vi overtog hende fra Carina! Så jeg fjernede lige fosterhinden fra ungens hovede og lod så ellers Miamus tage over igen. De første 2 unger var sorte.... ingen stor overraskelse eftersom ungernes far FCC's Apollo også er sort. Men vi kiggede godt nok ved unge nr. 3... den var hvid med mørke øjne.... så kom der endnu en sort unge og sør'me en helt hvid mørkøjet igen. Et senere tjek viste, at det var 2 sorte og en hvid han og en sort og en hvid hun. Pæne vægte på 107, 110 og 94 g for hannerne og 104 og 110 g for hunnerne. Miamus så helt slunken ud i sin mave nu... det er ikke til at fatte, at der har været 5 store unger derinde! Men hun kunne næsten heller ikke krabbe afsted tilsidst, så det var godt, at hun fødte nu. Trine er lykkelig for, at hun nu har fået 5 dejlige skinnyunger mere.... det går også rigtig godt med Widgets kuld. De tager alle fint på. :o)\nIdag har vi først været en tur i Fredericia og aflevere marsvin til Camilla fra Sir Tobys opdræt, der skulle en tur til England. Jeg har solgt 7 dyr til en engelsk opdrætter Daniel Thomas - Niffer's Patricia og Niffer's Zahari (røde skimler), Niffer's Yochanan (eng. crested rød), Niffer's Shamiro og Niffer's Natasha (ensfarvet rød), Niffer's Burnin' Red Ivanhoe (rød satinskimmel) og Niffer's Antilope (rød satin). Jeg havde også 14 dyr med fra et par andre opdrættere. Så det var dejligt, at Camilla kunne have dem alle med. Bagefter var Trine og jeg en hyggelig tur i Skærup Zoo nær Vejle.\nDet var dejligt at få lidt luft i burene... jeg har et par drægtige hunner, der skulle tages fra han, så det passede lige. :o)\nMin røde hun Naima havde født, da jeg kom hjem fra arbejde.... jeg blev helt overrasket over at se, at der drønede unger rundt i buret hos hende. Hun har fået 3 røde satiner - 2 drenge på 96 og 82 g og 1 pige på 92 g. Så ingen skimler denne gang, selvom Avanti er far til kuldet.\nSå har jeg fået taget billeder af Netifas og Widgets kuld idag. Det var godt nok svært at tage billeder af alle de livlige unger! Alle bebserne ser ud til at trives og kan alle finde ud af at die. :o)\nDer har allerede været flere forespørgsler på skinnyerne. :o) Vi afventer Miamus' kuld om en uges tid, før vi bestemmer os for, hvem vi selv skal beholde.\nDer har været baby-boom i nat! :o) Vi var gået tidligt i seng, da Trine skulle op og på hyttetur med skolen. Men jeg vågnede kl. 0.30 ved baby-piv. Det var min røde satinhun Netifa, der var i gang med at føde og hun rensede den første unge så grundigt, at den peb protesterende! Der kom 5 unger i alt og Netifa havde fuldt styr på det hele. Et hurtigt tjek viste at der var kommet 2 skimmeldrenge, 1 rød dreng, 1 rød pige samt en skimmelpige. Da Netifa var godt i gang med at æde moderkager gik jeg i seng igen.\nVækkeuret ringede kl. 6.30 og jeg gik ind for at kigge til de nyfødte og minsandten om der ikke også var kommet bebser hos vores højdrægtige skinny Imargos Widget! :o) Hele 4 fine og store bebser lå der hos hende i muttesengen af lammeskind. 2 sorte og gyldne mørkøjede drenge og 2 lilla og gyldne piger. Hun havde renset godt på efter sig og de små ser fine og friske ud. Så det var en glad Trine, der næsten ikke kunne løsrive sig fra de små for at tage i skole og efterfølgende hyttetur til i morgen lørdag.\nIdag har vi haft besøg af min veninde Marianne fra Highlanders Opdræt og hendes datter Cassandra. Cassandra manglede et godt børnedyr til udstilling og Niffer's Jambalaya flyttede med dem hjem, selv om jeg egentligt havde bestemt mig for at beholde hende selv. Men jeg er sikker på, at hun nok skal få det super godt. :o)\nIdag har Trine og jeg været på besøg hos Eva og Tobias med Alexanders Opdræt. Abyssinierhannen Alexanders Kazo flyttede hjem igen... han har lavet et enkelt aby-kuld her, men kan sikkert gøre bedre gavn hos en aby opdrætter, da han er en rigtig flot stor dreng med fine rosetter. Vi skal jo ikke opdrætte abyer, så her vil han ikke få udnyttet sine kvaliteter ordentligt. Abypigen Niffer's Graciela flyttede ligeledes hjem til Eva. :o)\nDet er de røde, gyldne og skimlerne vi brænder mest for og så Trines kæledyr og hendes lilla, så vi skal ikke brede os over alt for mange flere racer. Skulle også gerne en smule ned i antal, så vi kommer af med de sidste tremmebure, sådan at vi bare har skabsburene tilbage... de er nemmere at rengøre. :o)\nSå fik jeg taget billeder af Veronichas kuld. Der kom lidt sol her sidst på eftermiddagen og så var det frem med kameraet. :o)\nJeg var ved at rengøre bure, da jeg pludselig hørte baby-lyde og så havde Veronicha sørme født en bebs. :o) Hun var i fuld gang med at rense den og bagefter kom der 2 bebser mere. En satinskimmeldreng på 110 g, en gylden pige på 110 g og en satinskimmelpige med snip på 116 g. :o) Det er Veronichas andet kuld og hun klarede det nemt og hurtigt.\nHer til aften har Niffer's Jackpot og Niffer's Will Turner så fået nyt hjem hos en familie i Galten. Familiens datter skal have dyrene på sin fødselsdag. :o)\nIdag har jeg haft besøg af Lea fra Daylights Opdræt og vi har byttet marsvin... Niffer's Ellie (lilla) er flyttet hjem til Lea og Daylights Emma (crested sort tan) er flyttet op til os. :o) Lille Emma er født d. 20. marts i år.\nIdag er Niffer's Uni-Mix flyttet hjem til Hegnsholts Opdræt. :o)\nIdag har Niffer's Trixie Bell og Niffer's Udina fået nyt hjem hos en familie fra Ringkøbing. Vi er sikre på, at de nok skal få det godt. :o)\nDet går også fint med de dyr, vi hentede i Tinglev. Skinnypigerne har taget henholdsvis 125 g og 90 g på i løbet af bare 4 dage! Widget forventes at føde omkring 9. maj og Miamus omkring 17. maj. Så det bliver spændende. Igår så vi bebserne bevæge sig inde i Widgets mave. Det er jo meget tydeligt at se, når der ikke er nogen pels. :o)\nJeg håber, at der kommer lidt solskin i morgen, så jeg kan få taget billeder af Sahara med sit nye kuld.\nMin røde satinhun Sahara havde 3 våde unger under sig, da jeg kiggede ind til hende ved 7-tiden og var ved at rense og slikke den ene unge. Hun så ikke ud til at kunne lide forstyrrelsen, så jeg gik bare igen og lod hende om at fortsætte sin gerning. En halv time senere var fødslen overtået og der sad hele 4 unger under hende. Et senere tjek viste, at det sørme var hele 4 røde drenge.... de 3 er satin. Vægten er fin.... 93, 95, 96 og 104 g. Alle fine og friske og ingen ørefolder. Men nu må tap-feen altså gerne rejse videre herfra. Nu vil vi gerne have nogen piger! ;o)\nEfter en lang tur til Ålborg igår, gik turen så den modsatte vej i landet til Tinglev idag. En opdrætter er så uheldig, at hun er nødt til at fraflytte sin lejlighed og hun må kun have 6 af sine dyr med sig. Det var derfor nødvendigt hurtigst muligt at finde nye hjem til resten af hendes dyr. Jeg havde sagt ja til at tage Niffer's Jambalaya tilbage samt overtage 2 af opdrætterens egne drægtige skinnyhunner: Dias Miamus de Flap samt Imargos Widget.\nJeg havde desuden Julles Miss Mollie Sue og hendes lillla hvirvelbaby med hjem til min veninde Anne Marie fra Julles Opdræt og yderligere 14 dyr, der skulle afhentes af Sweethearts Opdræt og en veninde. Så bilen var fyldt godt op. Vi kom hjem i god behold... 163 km hver vej. Dyrene blev afhentet af deres nye ejere og Anne Marie, hendes datter Laura og jeg spiste pizza, inden hun skulle tilbage til Støvring med sine 2 nye dyr. Jeg fik så tjekket og ordnet mine 3 nye piger og de kom ind i deres fine rene bure,hvor de straks kastede sig over lækkert foder og hø.\nHermed billeder af vores nye smukke skinnyhunner:\nDias Miamus De Flap: sort-gylden-hvid skinny venter bebser midt i maj.\nImargos Widget: lilla/gylden skinny venter bebser først i maj.\nIdag har der været udstilling i Ålborg. :o) Vi havde Lea med i bilen og 13 dyr med i transportkasserne. Vi kom igennem indtjek og fandt os et sted at stille kasserne. Trine havde sine junior abypiger Gabrielle og Graciela med, hvor Gabrielle skulle flytte hjem til Eva med Alexanders opdræt efter udstillingen. De 2 piger fik en fin bedømmelse, men desværre ikke cert og Gabrielle vandt klassen.\nDa vi ved tilmeldingsfristen ikke vidste, om Trine kunne komme med til udstillingen, havde vi meldt 3 af hendes dyr til som kæledyr, for så kunne jeg da evt. udstille dem for hende, hvis hun ikke kunne deltage, men heldigvis kom hun da med. :o) Hendes Kiwi blev 3 i sin klasse, mens Tiara blev 1 ud af 6 og fik cert. Det sidste kæledyr var hendes kære Wanessa, der er børnedyrs-champion. Hun er en stor og kompakt hvirvelpige på næsten 1400 g og hun vandt sin klasse og fik cert og var senere oppe i Kæledyrs-BIS. Der var nu kun 3 placeringer, så Wanessa fik desværre ikke roset, men det var jo flot at komme i BIS med den hårde konkurrence, der altid er i Kæledyr. :o)\nTrine havde også held med sig i agurkespisning, der blev til æblespisning i dagens anledning, da man ikke havde kunnet købe agurker og hvad angik vægtkonkurrencen, vandt hun også med tungeste hun under og over 5 mdr. Henholdsvis Graciela og Wanessa. :o)\nMine racedyr blev bedømt af dommer Mette Rueløkke, der jo er kendt for ikke ligefrem at smide om sig med certifikater. Det gjorde hun heller ikke denne gang, men vi fik da cert på min gyldne hun Niffer's Venezia, der også blev BIG2 i Ensfarvet og som så kan kalde sig champ, når papirarbejdet er i orden. Venezia var også oppe i BIS-finalen. :o)\nI Flerfarvet fik min gyldne skimmel Niffer's Fabiana sit første cert. Og i Komb. racer blev der kun uddelt 2 certer i alt... de gik til min crestede gyldne juniorhun Niffer's Kamille, der blev BIG Junior og senere også BIS J3 og til min satinhun Niffer's Wind Chime, der jo så blev BIG og også var i BIS-finalen. Hun er også champ, når papirarbejdet er på plads. :o) Det var dejligt, for Venezia og Wind Chime skal også meget snart i avl.\nMin gyldne juniorhan Niffer's Joker, der er superstor og kompakt, fik desværre ikke cert, men han vandt sin klasse og flyttede efter udstillingen hjem til Susanne med Sunquicks Opdræt, der heldigvis starter op igen. :o)\nDer var også uddeling fra Satinklubben, hvor vi var blevet Årets Satinopdrætter i 2009. Og DKCH Niffer's Evalina blev bedste dyr i Flerfarvet-Crested klubbens gr. 1 og skimlen DKCH Niffer's Opalia bedste dyr i gr. 2. Så det blev til nogle tunge vandrepokaler og nogle mindre pokaler samt flotte store rosetter. :o)\nSå alt i alt en god dag. Vi var færdige i rimelig god tid og var bagefter en tur på Mac D sammen med en flok andre opdrættere, inden turen gik hjemad med en godt pakket bil. Trine havde nemlig også vundet en god del gevinster i lotteri og jeg havde bestilt ærteflager og tørret persille. Tak for en god udstilling til kreds 4.\nNedenunder ses den kæmpe pokal som vi fik som Årets Satinopdrætter 2009. Niffer's Wind Chime - nybagt champion - pynter i pokalen. :o)\nNiffer's Wind Chime forsvinder næsten helt i den store pokal. :o)\nVi har haft besøg af en mand fra Galten, der reserverede de 2 hanner Niffer's Jackpot og Niffer's Will Turner til datterens fødselsdag. Så de bliver afhentet sidst på måneden.... lille Will er også først stor nok til at komme hjemmefra fra d. 20. april. :o)\nIdag har Niffer's Smoky (lilla tan) fået nyt dejligt hjem hos Lene fra Ry, der har Toftegårdens Opdræt. :o) Til gengæld er nogle baller dejligt hø flyttet hjem til mig.\nIdag er Niffer's Smarty (ensfarvet lilla) flyttet hjem til Lea med Daylights Opdræt, hvor han skal bruges i fox og tan-avlen. :o)\nIdag har de to marsvinedrenge Niffer's Jinx og Niffer's Kansas fået nyt hjem hos en sød familie fra Silkeborg. :o)\nTandra havde det desværre ikke så godt efter fødslen igår, så jeg afleverede hende hos dyrlægen her til morgen på vej til arbejde sammen med hendes lille unge, der jo skal have vælling hver 2. time.\nJeg frygtede drægtighedssyge hos Tandra. Hun ville ikke spise og var ikke interesseret i ungen. Hun stod heller ikke til at redde, selvom hun fik kyndig behandling. Dyrlægen ringede ved 15-tiden, at hun desværre var død for dem, men det gik heldigvis ok med ungen, der gladeligt spiste sin vælling. Han er selvfølgelig meget lille og rystende, men vi håber det bedste. Han er flyttet ind hos Cikorie og hendes enebarn og bor i en skinnypose, så han kan holde varmen, for han er ikke så mobil endnu.\nDet er meget trist at have mistet Tandra. Hun var min bedste crestede røde hun, men jeg har heldigvis hendes crestede pige Niffer's Yuanna fra første kuld gående.\nHer sidst på eftermiddagen er Møllersmindes Medina flyttet ind. Hun er en påskegave fra mig til Trine. En flot sort skimmelpige fra 5. december. Hun skal bruges i Trines lilla-avl. :o) Tak til Lene og Michael for at vi måtte købe den smukke pige. Vi var så heldige, at de havde et ærinde i Herning idag, så vi fik hende bragt til døren. :o)\nMine røde cresthun Tandra har desværre født 5 dage for tidligt uvist af hvilken grund.... så det var et trist syn at komme hjem til efter arbejde. Tandra lå og hvilede bag i buret og foran lå der døde unger. Jeg troede først, at alle var døde, men så kunne jeg se, at en af de små trak vejret, selvom den lå på siden. Heldigvis var den helt varm... en eng. crested rød skimmeldreng på 63 g og så var der desværre hele 4 små dødfødte unger. De var ellers alle renset fint. Det er Tandras andet kuld og første gang fik hun 4 fine unger uden problemer. Vi håber, den lille unge klarer sig. Tandra har fået baytril mod evt. infektion. Hun virkede meget træt efter fødslen, så hun har også fået kalk og druesukker.\nIdag har de små muttedrenge Niffer's Rinaldo og Niffer's Trinity fået nyt hjem hos en familie fra Hornslet. :o) Der var også lidt sol i eftermiddag, så jeg har fået taget billede af Cikories store enebarn, der trives fint. :o)\nJeg var på vej ud for at handle og aflevere spåneaffald på lossepladsen. Havde bedt Trine om at tage overtøj på, da jeg lige tjekkede endnu en gang hos dyrene og så sad min gyldne hun Cikorie sør'me med veer. Der havde intet været at se, da vi gav grønt og vand 5 minutter forinden. Og det var godt, at jeg opdagede det, for Cikorie havde kraftige veer og ungen lå omvendt, så jeg måtte hjælpe med at få den ud. Heldigvis var den frisk og fin. En kæmpestor gylden RØ skimmeldreng på 161 g. Sin far Irish Coffey op ad dage! :o) Jeg hjalp med at rense bebsen, da Cikorie lige skulle sunde sig lidt, men så var hun også klar til at overtage. Da vi kom hjem fra byen nogen timer senere, sad bebsen allerede og diede. :o)\nDer kom heldigvis lidt solskin idag, så jeg har fået taget billeder af Candy Floss', Hermiones og Hotlines nye kuld. :o)\nJeg vågnede ved 5-tiden i nat ved spæde babypiv. Det var Trines kæledyr Candy Floss, der var i gang med at føde. Jeg havde også godt mærket igår aftes, at hun var helt åben, så vi vidste, at det var lige op over.\nDer er så kommet en enkelt stor sort hvirveldreng på 133 g med lidt creme aftegninger. Det er ikke den farve, jeg umiddelbart havde regnet med ud fra, hvad der ligger bag Candy. Havde troet på lidt agouti, creme og hvid, men sådan kan man jo blive overrasket. Ungen er i hvert fald super veltypet og har sin mors store fine øjne. Vi havde bare håbet på , at der også var kommet nogen piger. ;o)\nJeg er kommet hjem til et smukt veltypet kuld idag. Min gyldne hun DKCH Niffer's Hermione har født sit første kuld efter DKCH Sunquicks Hefaistos og det blev en eng. crested gylden pige på 96 g, en ditto dreng på 112 g og en gylden pige på 106 g. Alle med mørke øjne. Ungerne var tørre og løb omkring, så jeg vil tro, at de er kommet en gang i formiddag. :o) De dier allerede og Hermione er lige så super en mor som hendes søster Hotline.\nJeg har hørt fra Tyskland idag og Bettina er kommet godt hjem med dyrene sent i aftes. :o)\nIdag er 10 af vores marsvin rejst til Tyskland sammen med den tyske opdrætter Bettina, vi har haft på besøg de sidste dage. Vi var med Bettina på besøg hos Gitte Amazing igår aftes for at Bettina også kunne købe sig et par teddyer med hjem til sit opdræt. Bettina har været på sightseeing igår og idag, mens jeg har været på arbejde. Hun ville gerne til vandet, da der jo er milevidt til havet i Tyskland, hvor hun bor, så hun har brugt chancen til et par dages ferie sammen med sine hunde. :o) Det har været rigtigt hyggeligt og vi håber at se Bettina igen en anden gang. Måske i forbindelse med at der skal afholdes nogle mesterskaber for redningshunde i Danmark. :o) Trine synes også, at det har været rigtigt hyggeligt med besøg, hvor hun kunne lege og gå tur med hundene, så hun var helt ked af, at Bettina skulle hjem idag.\nVi har fået besøg her sidst på eftermiddagen af en tysk opdrætter, som skal være her et par dage og have 10 dyr med hjem til sig selv og et par andre tyske opdrættere. Hun er dyrlæge og har sin egen klinik, så det er spændende at høre lidt om, hvordan tingene foregår i Tyskland, høre lidt om tysk standard og udstillinger osv. Hun har sine 2 redningshunde med... de er uddannet til at opspore mennesker, der f.eks. er forsvundet i en skov, ved ulykker osv. Hun kunne f.eks. være blevet sendt til Haiti for at opspore folk i ruinerne.\nVi sad og drak the, da hun var kommet og bagefter gik vi ind til marsvinene og så havde min skimmelhun Hotline sør'me født imens. :o) Der lå 4 fine og våde bebser hos hende... et senere tjek vist en gylden pige på 103 g, en eng. crested gylden dreng på 107 g, en amr. crested gylden satin skimmeldreng på 113 og en gylden skimmeldreng på 69 g. ungerne ser rigtig fine ud, skønne typer og ingen ørefolder. Hotline er en god og opmærksom mor og der gik ikke mange timer, før bebserne lå og diede hoss hende. :o)\nJeg har fået taget nye fotos af nogle af dyrene idag. Nogle fotos trængte til en udskiftning, da dyrene har udviklet sig meget.\nOg så har Helle Lynggård været forbi med en ny hvirvelpige til Trine idag, Agerskovs Flower Power der er født 28.8.2009 og er safranargente-safran. Vi har fået foræret hende af Susanne Albér, der skulle lidt ned i antal dyr og Helle var så sød at tage hende med fra udstillingen i Roskilde. Tusind tak til både Helle og Suanne. :o)\nHelle Lynggård har været forbi og afhente Niffer's Kazim, som hun har været så sød at tilbyde at tage med til udstillingen i Roskilde og aflevere til hans nye ejer Rikke fra Le Blans Opdræt. Tusind tak, Helle.\nIdag har vi haft hyggeligt besøg fra Sverige. Niffer's Hunter flytter til Ixias Opdræt og Niffer's Nadia, Niffer's Ofelia, Niffer's Nitraz og Pretty Woman flytter til Chenilles Opdræt. Catrin fra Chenilles Opdræt har tidligere købt Niffer's Dixie og denne gang havde hun taget turen hertil sammen med sine 2 døtre for at erhverve sig lidt flere røde marsvin. Det var en lang tur fra Linköbing til Gøteborg via færgen til Frederikshavn og derfra til Låsby. De skulle med færgen igen kl. 20 og regnede først med at være hjemme ved 2-3 tiden i nat.\nIdag har jeg fået Niffer's Jackpot og Niffer's Falcon tilbage fra en familie, der desværre stod overfor en skilsmisse. Det er et par store flotte drenge og de er passet godt, så de er søde og tamme. Jeg skal nu finde dem et nyt og blivende hjem eller de kan blive solgt hver for sig til avl, udstilling og kæl. Falcon er en super gylden han efter champ-linier og Jackpot er en stor kompakt satinskimmel på 1300 g efter min superhan DKCH Niffer's Vulcano. Han ligner ham fuldstændig med sine store gardinører og vil kunne gøre sig godt i avl, hvis man vil have noget størrelse og super ører ind på sine linier.\nIdag har de søde små muttedrenge Niffer's Prince og Niffer's Obelix fået nyt hjem hos et ungt par fra Århus. :o)\nIdag har de små muttepiger Niffer's Perle og Niffer's Orabella fået nyt hjem hos en familie fra Risskov. :o)\nDet går godt med Klokkeblomst og Evalina, der passer Klokkes bebser i skøn forening. Den mindste dier hos Evalina og opfatter hende klart som sin nye mor, men leger også med sine søskende, så det kan jo ikke være bedre. :o)\nJeg havde været ude og handle med min mor og vi var hjemme for at læsse mine varer af, inden jeg skulle køre min mor hjem og drikke en kop the hos mine forældre. Da jeg lige kiggede ind til mine drægtige hunner Patricia og Evalina, lå Evalina ligesom på siden og lavede nogen mærkelig vrid i hele kroppen... hun væltede næsten helt om på ryggem, så vi blev ret forskrækkede. Var hun alvorligt syg lige pludselig? Men så rettede hun sig op og fik veer. Lidt efter lå hun omme på siden igen og vred sig. Og så var der veer igen. Det så ret voldsomt ud og jeg var ret bekymret. Så fik Evalina flere veer og man begyndte at kunne se noget i fødekanalen. Evalina prøvede at trække det ud, men det lykkedes ikke for hende trods mange forsøg. Jeg tog hende ud på et håndklæde for at hjælpe med at trække ungen ud. Den var gigantisk, men det lykkedes at få den ud. Jeg fik fjernet hinden og den trak tilsyneladende vejret, så Evalina fik lov til at slikke den. Men lige pludselig begyndte ungen at gispe og det lover jo aldrig godt. Jeg har kun kunnet redde en eneste unge, når de først er begyndt at gispe og det lykkedes da heller ikke med denne her trods massage og kunstigt åndedræt. Jeg ved ikke, om det skete, fordi den har været så længe undervejs... måske har Evalina sat længe med kraftige veer. Det var synd for Evalina, for der kom ikke flere unger. Ungen var en kæmpe satin amr. crested skimmel på hele 170 g. Selvfølgelig en hun. Øv! Lidt efter kom en moderkage og den slikkede Evalina på men åd den ikke. Hun virkede heldigvis frisk nok efter den hårde fødsel, men så trist at hun nu ikke har nogen unger at tage sig af.\nDa jeg ikke kunne gøre mere, kørte jeg min mor hjem. Vi fik the og så vendte jeg næsen hjemad igen. Jeg synes, at Evalina så noget trist ud, så jeg fik den idé at sætte Klokkeblomsts mindste unge ind til hende, da den havde lidt svært ved at komme til at die for de 3 andre større unger.\nEvalina blev ellevild for sin nye baby og slikkede og rensede den, som var den nyfødt. Hun klukkede til den og den puttede under hende. Freden var genoprettet... planen er så, at jeg sætter Klokkeblomst og Evalina i samme bur i morgen, så de kan hjælpes med at passe og die bebserne. Ingen grund til at Evalinas mælk og moderinstinkt skal gå til spilde.\nI mens jeg gik og kiggede på Evalina og bebs, hørte jeg pludselig nye spæde bebselyde. Det var min røde skimmel Patricia, der var i gang med at føde og hun var ved at rense den første bebs på en temmelig hårdhændet måde. Trak og hev i pelsen, så den pev. Jeg kunne se, at det var en skimmel med en stor bred blis. Der kom 2 unger mere. Foruden skimlen som var en dreng på 100 g, så kom der en rød satinpige på 111 g og med en hvid fod og endelig en flot rød satinskimmelpige på 126 g. Hende beholder jeg! :o)\nDa jeg kom hjem fra arbejde idag, lå Klokkeblomst med 4 fine tørre bebser omkring sig, så de er nok kommet i formiddags. :o)\nHun har klaret det fint selv, så er det jo ligegyldigt, at jeg ikke var hjemme... jeg har ellers gået og kigget til hende hele tiden de sidste dage, da hun var blevet ret omfangsrig. Hun har født en lilla tan dreng på 76 g, en ensfarvet lilla dreng på 95 g, en lilla skimmelpige på 96 g og en skiffer skimmelpige på 90 g. Fine unger med gode typer som deres mor og ingen ørefolder. Trine har fået lov til at beholde en hun, så nu må vi se, hvilken unge hun vælger.\nHer til aften havde jeg besøg af Lea fra Daylights Opdræt, der kom for at se de nye bebser og hun har reserveret den lille lilla dreng.\nHer til aften har jeg haft besøg af en familie fra Købehavn, der i forvejen havde reserveret de 2 muttedrenge Niffer's Lanciano og Niffer's Kassander. De var herovre i forbindelse med vinterferien og et besøg hos noget familie og kunne derfor afhente dyrene ved samme lejlighed. :o)\nSå er der friske billeder af vores vinderdyr fra udstillingen i Sig. :o)\nHer til aften ved 22.45-tiden så opdagede jeg, at min røde hun Morgiane sad med veer. Der gik ikke lang tid, før den første unge var født... en skimmel med hvid plet i nakken. Morgiane ordnede ungen og så var der veer igen og der kom en rød unge, som også blev renset af Morgiane. Morgiane var ikke så stor, så der var ikke flere unger i hende. Fødslen var hurtigt overstået, men Morgiane sad længe og slikkede og nussede sine unger... havde næsten ikke tid til en godbid. ;o) Et senere tjek viste, at Morgiane havde født en rød skimmelhun på 90 g og en rød dreng på 107 g.\nVi var til udstilling i Sig igår... en meget vellykket udstilling! :o) Vi havde ellers meget travlt og stress på dagen før med at vaske og klargøre dyrene. Jeg syntes jo, at jeg var i rimelig god tid, da jeg havde ordnet 8 dyr aftenen før, men da jeg så skulle tjekke dyrene igen, syntes jeg at de stadig havde mange hømider og skæl og fedt i pelsen, så flere af dem måtte have endnu en rumpevask for at blive pæne.\nVi måtte også lade nogle af dyrene blive hjemme. Zadornin var blevet spist i pelsen af hans drægtige kone Klokkeblomst, Oskar var ikke helt i form efter at have haft 2 koner, Ellie og Fabiana havde fået et hak i henholdsvis øret og rumpen og Zion havde hygget sig og fået maven grattet til. Det blev så til, at jeg havde 7 racedyr med og Trine 3 børnedyr og 1 kæledyr.\nDet gik godt for alle mine racedyr. Min gyldne hun Venezia fik sit 1. voksencert og blev endvidere BIG i Ensfarvet og BIS6. Min gyldne satin Wind Chime fik også sit 1. voksencert og hun blev BIG i Komb.racer og var i BIS-finalen. Min røde satin Antilope fik cert og var i BIG. Min gyldne satinhan Q-Ball fra Sunquicks fik sit 3. cert og var i BIG. Han er så champ, når papirarbejdet er i orden. :o)\nBegge mine skimler Querida og Irish Coffey fik cert. Irish blev BIG i Flerfarvet og var i BIS-finalen. Det var hans 3. cert, så han er også champ nu. :o)\nEndelig fik min cresthun Modella fra Sunquicks cert, blev BIG2 i Komb.racer og var i BIS-finalen. :o)\nTrine fik nogle flotte bedømmelser på hendes børnedyr. Det blev til 2. pladser til dem alle og Kiwi og Tiara fik cert og Tiara var i Børne BIS finalen.\nTrines kæledyr Queen Latifa fik en 3. plads og der var også cert til hende.\nDer var forresten også cert til Niffer's Amigo - en rød satin, der nu ejes af Marianne fra Highlanders Opdræt. Det var hans 2. cert og han fik det for sin flotte satinglans. :o)\nVi skulle ellers have holdt generalforsamling i Satinklubben, men AT var jo ikke udkommet endnu med indbydelsen, så vi har valgt at udsætte GF og præmieuddelingen for Bedste Satiner 2009, da Ove ikke kunne nå frem med vandrepokalerne. Han var sneet inde på Falster.\nDet var en hyggelig udstilling og dejligt at komme i gang igen. Vi havde Lea fra Daylights Opdræt med i bilen og hun havde også en champ med hjem.\nJeg havde 2 transitdyr med - Niffer's Jambalaya, der nu er flyttet hjem til Carina med Von Tinglés Opdræt og Niffer's Kaprifolie, der skulle hjem og bo hos en familie nær Roskilde. De havde i forvejen en chokoladepige fra Sitanes. Lene fra Saturns Opdræt var så sød at tage Kaprifolie med til Sjælland. :o)\nHendes kæledyr Nosy fik sit sidste cert og skulle nu med hjem i avl. Vi var inde og spise pizza på vej hjem. Det var begyndt at sne lidt , men vi nåede da hjem i god behold og i rimelig god tid.\nDer er taget billeder af Kimairas nye kuld, da solen stadig skinnede her i eftermiddag, hvor jeg var kommet hjem fra arbejde. :o)\nMin dejlige gyldne skimmelhun Kimaira har født her tidlig morgen - 1 ensf. DE gylden pige på 125 g og en gylden PE satinskimmeldreng på 117 g. Superrunde og smukke. De dier allerede her til aften og Kimaira passer dem så godt. Hun er en god og erfaren mor... det er hendes 3. kuld. :o)\nLinkssiden er opdateret! Mangler dit link så send mig en mail.\nStor sorg idag! Her til morgen lå vores kære gamle røde skimmelhan Jappe død. :ó( Jappe eller DKCH Fenix Japetus som hans stambogsnavn jo er, ville ellers være blevet 6 år her d. 17. marts, men sådan skulle det altså ikke være.\nVi købte Jappe i foråret 2005 af Anne-Marie fra Julles Opdræt. Jappe blev en avlsmatador af de helt store! 23 kuld og 61 unger er han blevet far til. Heraf 2 kuld hos Julles opdræt og 1 kuld hos Dolphis Opdræt. Jeg har p.t. 8 af hans børn gående... de ældste er Niffer's Citrinia, Niffer's Donna May, DKCH Niffer's Duchess (vores første røde A-dyrs champ) og Niffers Evita alle født i 2005, DKCH Niffer's Zinnia og Dolphis Mr. Perfect begge født i 2006, Niffer's Zamora født i 2008 og yngste skud på stammen er Trines kæledyrshun Niffer's Queen Latifa født sidste sommer.\nJeg har endvidere 12 børnebørn gående - med 6 champs imellem, 9 oldebørn 5 er champs, 6 tip-oldebørn, heraf 3 champs og 4 små nye tip tip oldebørn. I udlandet er Jappe også ophav til flere champs... bl.a. 2 tjekkiske champs blandt børnebørnene og 2 tjekkiske, 1 svensk og 1 portugisisk blandt oldebørnene. I alt har jeg d.d. registreret hele 535 efterkommere i DK, Sverige, Holland, Tyskland, Tjekkiet og Portugal og det så langt ud som tip tip tip oldebørn. Det virkelige antal er naturligvis meget større... det er bare blandt de opdrættere, hvor jeg kan følge med i kuldene.\nJappe var et virkelig dejligt marsvin, foruden at han var en avlshan af format. Et skønt temperament og en stor personlighed. Han kunne blive virkelig fornærmet, hvis man glemte at snakke med ham som den første, når man kom ind i mutteværelset og han skulle helst have en godbid med det samme. Ellers vendte han ryggen til og så kunne han finde på at nappe og slå med hovedet, hvis man forsøgte at tage ham op. Som følge deraf var han også meget forkælet. ;o)\nVi frygtede ellers, at vi skulle miste Jappe allerede i sommers. Han fik et slemt tilfælde af penisfremfald. Vi var til dyrlægen, fik udelukket blæresten og Jappe fik baytril og smertestillende, men gik fra maden, da det sikkert gjorde meget ondt. Så det var en hård uge, hvor Jappe fik Critical Care, medicin og blev badet og smurt. Heldigvis begyndte Jappe at spise selv igen, blev rask og tog på, så vægten kom flot op igen. Han blev dog pensioneret fra avl og hans sidste kuld blev et kæledyrskuld med DKbdCh Niffer's Wanessa. Trine har beholdt Niffer's Queen Latifa fra dette kuld. Her sidst på året 2009 har Jappe haft lidt betændelse i en tandrod og har været på baytril igen. Betændelsen gjorde at hans ene øje og næsen løb, men behandlingen holdt det nede. Han har spist godt lige til det sidste. Der var ingen tegn igår aftes på, at det var ved at være slut., men her til morgen kunne han altså ikke mere. Jappe er et af de marsvin, som vi kommer til at savne allermest! :o(\nNiffer's Lara Lysanne har fået nyt hjem idag hos en familie fra Hadsten. Hun skal gå sammen med Niffer's Elmira, som familien tidligere har købt hos mig. Deres andet marsvin var desværre lige død og Elmira trængte til selskab.\nSalgssiden er opdateret! Tag et kig... der er mange dejlige mutter til salg. :o)\nSå kan jeg opdatere hjemmesiden igen... der har været problemer siden d. 18. januar, hvor det hele gik ned med et brag, mens jeg sad og opdaterede. Jeg blev så nødt til at hente seneste backupfil ind, men det var mig umuligt at sætte filtilladelser på, så jeg kunne gå ind og redigere... jeg har så haft skrevet til udbyderen og det er først idag, at fejlen er fundet. De har åbenbart skiftet server og så var det pludselig systemet i stedet for mig, der ejede filerne. Der har også været nogle dage, hvor jeg åbenbart ikke har kunnet modtage mails, så hvis man har skrevet og ikke fået svar, så send lige mailen igen. Hrrrmmmf!\nSiden er opdateret med billeder af de nye kuld samt nye billeder af nogle af salgsdyrene. :o)\nSur dag idag. Abigail fødte sit kuld idag - 5 små bebser på 65-75 g, men de var desværre ikke levedygtige. Enten har de været for længe undervejs i fødslen eller også er de kommet for tidligt, så lungerne ikke har været fuldt udviklede. 3 var dødfødte og 2 gispede kortvarigt, men de døde alligevel trods alle vores anstrengelser.\n:o( Så Trine var selvfølgelig knust, da hun sådan havde glædet sig til bebserne. De var også utroligt smukke i farverne, så det var jo dobbelt ærgerligt! 2 sorte foxskimler - en med crest, en sort tanskimmel og en amr. crested lilla samt en ensfarvet lilla.\nHeldigvis har stakkels Abigail det efter omstændighederne godt. Hun er nu sat sammen med Zamora og hendes 4 bebser, så hun har lidt selskab og måske kan hjælpe med at passe ungerne.\nTrine var oppe på toilettet her ved 5-tiden i morges og da jeg hørte hende rumstere, bad jeg hende tjekke vores højdrægtige hunner. "Der er bebser", råbte hun og så sad både Leonie og Zamora sør'me med nyfødte bebser. Zamoras var helt tørre, mens Leonie stadig sad og slikkede våde bebser.\nEt senere tjek viste, at Zamora havde født hele 3 piger, heraf 1 med crest. Og så en fin dreng. Vægte fra 85-100 g. :o)\nLeonie har født 3 hvirvelbebser... helt forskellige fra hendes første kuld. Der er en skiffergrå-gylden skimmeldreng på 102 g, som vi er nødt til at beholde. En sort pige med hvid fod og gylden plet på maven på 104 g og en chokolade buff dreng på 110 g. Dejligt med så dygtige mødre og fine unger. :o)\nVi har haft besøg af Lea fra Daylights Opdræt, der skulle beundre de fine nye bebser, så vi havde en hyggelig aften med muttesnak. :o)\nVi har måttet sige farvel til DKCH Møllersmindes Askepot idag. Askepot blev født i 2005 og var en af stjernerne i mit røde opdræt.\nAskepot blev mor til 4 kuld hos os og i alt 11 unger. Jeg beholdt i første omgang Ivana, Izadora, Altivo og Fernando. 2 unger blev solgt til kæl og resten kom til opdrættere i Sverige, Tyskland, Finland, Holland og Tjekkiet. Askepot var en fantastisk dejlig og smuk hun, der også har klaret sig godt på udstillinger. 3 certer, en BIG i Ensfarvet og en BIS6 blev det til, inden hun gik i avl. Jeg har p.t. 6 danske champs gående blandt hendes efterkommere. Et par af hendes børnebørn er endda blevet champs i Tjekkiet.\nAskepot fik problemer med tænderne her til sidst... dyrlægen har tidligere konstateret, at hun havde lidt skæve tænder i den ene side, men det gav sig så først rigtigt til kende efter hun var fyldt 4 år. Askepot begyndte at tabe sig en smule og kunne ikke spise de helt hårde fødeemner. Her i weekenden blev det så værre med Askepot. Tænderne skurrede og hun havde besvær med at spise selv blødt grønt, så hun kom til dyrlægen idag for at sige farvel på værdig vis. :o(\nIdag har jeg haft besøg af en familie fra Høng, der købte Niffer's Ishmael (ensfarvet rød) og Niffer's Felina (gylden skimmel). Familien har en del marsvin i forvejen og skal måske prøve at udstille. Både Ishmael og Felina vil egne sig til udstilling. :o)\nJeg har haft mon mors ene marsvin Willow til dyrlægen, hvor hun har fået operet på sit øje. Hun havde en udposning på øjenslimhinden - et såkaldt cherry-eye. Hun har været til dyrlægen før og vi har fået forskellige salver at smøre med i det håb, at udposningen ville forsvinde af sig selv. Det gjorde den desværre ikke... tværtimod. Det forværredes langsomt og Willow var begyndt at få gener af det. Så hun kom afsted idag og vi fjernet udposningen i bedøvelse. Såret blev brændt sammen, da man ikke kan bruge sting inde bag øjet og hun så rigtig fin ud, da jeg kom og hentede hende sidst på eftermiddagen. Operationen var gået godt og Willow var frisk igen. Nu skal hun bare have baytril nogle dage og have øjet smurt et par gange hver dag den næste uges tid. :o)\nSå er der også billeder af Prinsessens kuld. Det er meget flotte bebser, som både hun og Xafira har fået efter Niffer's Oskar. Det tegner lovende for det kommende års udstillinger og avl. :o)\nOg så har jeg forresten set på DMK's hjemmeside, at vores gyldne cresthun DKCH Niffer's Evalina er kommet på listen over Årets Racedyr 2009 - hun er blevet nr. 17 med 103 point, så vi er meget stolte af vores pige. :o)\nSå er der taget billeder af Xafiras kuld. Bebserne bliver passet godt og de har alle taget på over fødselsvægten.\nHer til aften er skimmelpigerne Niffer's Ibibell og Niffer's Jasmin blevet afhentet af Lene fra Tørring. Hun havde også nogle høbundter med til mig, så mutterne kan få frisk nyt hø her til aften. :o)\nVed 19-tiden opdagede jeg, at Princess havde født... der lå 3 nyfødte våde bebser under hende og hun var ved at æde moderkager. Et senere tjek viste, at hun havde fået 3 store flotte piger - en skimmel på 108 g og 2 røde på 106 og 130 g. Der er allerede forudbestilt en rød pige til Sverige. :o)\nIdag har Niffer's Eddie fået nyt hjem hos en familie i Silkeborg. Deres ældste marsvin var lige død næsten 6 år gammel og så manglede der lidt liv i huset.\nBagefter fik vi besøg af en familie fra Galten, der i december måned har købt 2 marsvin hos os. De ville gerne have endnu en lille marsvinepige og det blev Niffer's Harmonia, der nu flyttede til Galten. :o)\nDer lå 3 store og tørre bebser hos min røde skimmelhun Niffer's Xafira, da jeg stod op i morges.... en rød pige på 116 g, en rød dreng på 110 g og en skimmeldreng på 105 g. Så det er skønt, at hun har klaret det hele selv så flot. De må være kommet i nattens løb, for der var ingenting, da jeg gik i seng omkring midnat. Det er Xafiras første kuld og bebserne ser rigtig fine ud.\nBebsernes oldemor Silvani's Molly - rød satin - blev forresten 5 år igår og hun holder sig supergodt. :o)\nJeg har i dag haft besøg af Ines fra Hyggestuens Opdræt, der havde været i Tyskland efter foder, så jeg fik fyldt lageret op. Tak for det Ines og det var hyggeligt! :o)\nHer til aften kom et par fra Tørring for at kigge marsvin og så var det sør'me gamle bekendte fra min tid på Galten Rideskole for mange år tilbage. Sjovt som verden er lille nogle gange. Men de reserverede i al fald 2 hununger, som lige skal have alderen til at flytte hjemmefra. :o)\nSå er vi kommet ind i et nyt år. Det gik heldigvis uden problemer for dyrene. De drønede ind i husene ved de første brag fra fyrværkeri, men inden længe vænnede de sig til det.\nDer er taget lidt nye fotos af nogle af salgsdyrene, af kommende kuld og der er udskiftet lidt billeder rundt omkring.


Kirke holder juleaften - Udfordringen\nESBJERG – Kvaglund Kirke ved Esbjerg har i flere år oplevet stor tilslutning til kirkens hyggelige juleafter.Antallet af deltagere har svinget mellem 50 og 85, og igen i år inviterer kirken alle interesserede til at være med. Og det gælder ikke kun ensomme, men alle. Enlige og par, enlige forsørgere med børn, unge og ældre, understreger sognepræst Jens Fischer-Nielsen.\nArrangementet begynder naturligvis med julegudstjeneste om eftermiddagen. Derefter er der julefest i kirkens mødesal med julemiddag, juleevangeliet, dans om træet, gaver og godter.\n– Vi forsøger at holde alle de gode traditioner, som en familiejul almindeligvis byder på, siger sognepræsten.\nTilmelding sker til kirkekontoret frem til midt i december.


UnderTheSurface - Outdoorfestivalen\nDykkeroplevelser i Danmark\nUnderTheSurface - Hvad er det?\nWorkshop: Introduktion til fridykning & Dykkeroplevelser i Danmark\nUnderTheSurface viser igennem forskellige videoer færdigheder, forklarer teori og giver praktiske tips til dykning.\nDet er dykkertrænere med forskellige baggrund der giver dig inspiration til og viser hvordan de dykker og arbejder med deres færdigheder.\nUnderTheSurface forbereder dig til dele af rekreative Scuba- eller fridykning-certificeringer. De dækker ikke teknisk dykning eller avanceret fridykning.\nDu kan læse mere om UnderTheSurface her: www.underthesurface.pro\nDykkeroplevelser i Danmark.\nDer er masser af muligheder for at dykke i søer og langs kysterne i Danmark. Dykkerinstruktør Preben Kæseler fra UnderTheSurface.pro viser udstyr der passer til dykning i Danmark, fortæller om dykkergrej, familie snorkelture og hvordan du bedst tager et dykkercertifikat.\nIntroduktion til Fridykning og åndedræt\n– Når du holder vejret sker der en masse på den mentale side og det kommer vi til at arbejde med.\nDu kommer til at fokusere på dit åndedræt og hvordan du forbereder dig til dykning og andre aktiviteter. Med en række praktiske øvelser, vil du blive meget mere opmærksom på hvordan du trækker vejret og hvordan du forbedrer din bevidste og ubevidste vejrtrækning.\nØvelserne foregår tørt på land.\nTidspunkt for workshop vil fremgå i programmet.\nTeamet bag UnderTheSurface\nBillede af Preben